title: Εκτελεστικός κανονισμός (ΕΕ) αριθ. 1148/2011 της Επιτροπής, της 11ης Νοεμβρίου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               12.11.2011

               EL

               Επίσημη Εφημερίδα της Ευρωπαϊκής Ένωσης

               L 294/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1148/2011 ΤΗΣ ΕΠΙΤΡΟΠΉΣ
   της 11ης Νοεμβρίου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 12 Νοεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Νοεμβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  AL

                  61,2

                  AR

                  40,4

                  MA

                  77,7

                  TR

                  78,3

                  ZZ

                  64,4

                  0707 00 05

                  AL

                  64,0

                  EG

                  161,4

                  TR

                  139,7

                  ZZ

                  121,7

                  0709 90 70

                  AR

                  61,1

                  MA

                  74,1

                  TR

                  108,3

                  ZZ

                  81,2

                  0805 20 10

                  MA

                  69,1

                  ZA

                  103,8

                  ZZ

                  86,5

                  0805 20 30, 0805 20 50, 0805 20 70, 0805 20 90

                  HR

                  29,1

                  IL

                  76,9

                  MA

                  79,7

                  TR

                  83,3

                  UY

                  54,6

                  ZZ

                  64,7

                  0805 50 10

                  TR

                  63,2

                  ZA

                  52,3

                  ZZ

                  57,8

                  0806 10 10

                  BR

                  241,7

                  EC

                  65,7

                  LB

                  271,1

                  TR

                  145,0

                  US

                  258,2

                  ZA

                  77,5

                  ZZ

                  176,5

                  0808 10 80

                  CL

                  90,0

                  CN

                  67,2

                  NZ

                  169,0

                  US

                  143,8

                  ZA

                  156,2

                  ZZ

                  125,2

                  0808 20 50

                  CL

                  73,3

                  CN

                  69,6

                  TR

                  133,1

                  ZA

                  73,2

                  ZZ

                  87,3

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Κανονισμός εφαρμογής (ΕΕ) αριθ. 317/2011 της Επιτροπής, της 31ης Μαρτίου 2011 , για 147η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν

text:
               1.4.2011

               EL

               Επίσημη Εφημερίδα της Ευρωπαϊκής Ένωσης

               L 86/63

         ΚΑΝΟΝΙΣΜΌΣ ΕΦΑΡΜΟΓΉΣ (ΕΕ) αριθ. 317/2011 ΤΗΣ ΕΠΙΤΡΟΠΉΣ
   της 31ης Μαρτίου 2011
   για 147η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν, και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 1,
   Εκτιμώντας τα ακόλουθα:

               (1)

               Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.

               (2)

               Στις 23 Μαρτίου 2011 η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει ένα φυσικό πρόσωπο στον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.

               (3)

               Κατά συνέπεια, το παράρτημα I του κανονισμού (ΕΚ) αριθ. 881/2002 πρέπει να επικαιροποιηθεί ανάλογα.

               (4)

               Ο παρών κανονισμός θα πρέπει να τεθεί σε ισχύ πάραυτα, ώστε να διασφαλιστεί η αποτελεσματικότητα των μέτρων που προβλέπονται σε αυτόν,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Μαρτίου 2011.

            Για την Επιτροπή Εξ ονόματος του Προέδρου,

            Ο Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 139 της 29.5.2002, σ. 9.

      ΠΑΡΑΡΤΗΜΑ
      Στο παράρτημα I του κανονισμού (ΕΚ) αριθ. 881/2002 προστίθεται η ακόλουθη καταχώριση υπό τον τίτλο «Φυσικά πρόσωπα»:

         «Ibrahim Hassan Tali Al-Asiri (γνωστός ως α) Ibrahim Hassan Tali Asiri, β) Ibrahim Hasan Talea Aseeri, γ) Ibrahim Hassan al-Asiri, δ) Ibrahim Hasan Tali Asiri, ε) Ibrahim Hassan Tali Assiri, στ) Ibrahim Hasan Tali’A ‘Asiri, ζ) Ibrahim Hasan Tali al-‘Asiri, η) Ibrahim al-‘Asiri, θ) Ibrahim Hassan Al Asiri, ι) Abu Saleh, ια) Abosslah, ιβ) Abu-Salaah). Διεύθυνση: Υεμένη. Ημερομηνία γέννησης: α) 19.4.1982, β) 18.4.1982, γ) 24.6.1402 (ημερολόγιο Hijri). Τόπος γέννησης: Riyadh, Σαουδική Αραβία. Υπηκοότητα: Σαουδάραβας. Αριθ. διαβατηρίου: F654645 (αριθμός διαβατηρίου Σαουδικής Αραβίας, εκδοθέν στις 30.4.2005, έληξε στις 7.3.2010, ημερομηνία έκδοσης βάσει ημερολογίου Hijri 24.06.1426, ημερομηνία λήξης βάσει ημερολογίου Hijri 21.03.1431). Εθνικός αναγνωριστικός αριθμός ταυτότητας: 1028745097 (Αριθμός πολιτικής ταυτότητας Σαουδικής Αραβίας). Άλλες πληροφορίες: α) Ενεργό μέλος και βασικός κατασκευαστής βομβών για την Αλ Κάιντα στην Αραβική Χερσόνησο, β) πιστεύεται ότι κρύβεται στην Υεμένη από τον Μάρτιο του 2011, γ) καταζητείται από τη Σαουδική Αραβία, δ) έχει εκδοθεί γι’ αυτόν πορτοκαλί ανακοίνωση («Orange Notice») της Interpol (φάκελος #2009/52/OS/CCC, #81), ε) είναι συνδεδεμένος με τους Nasir ‘abd-al-Karim ‘Abdullah Al-Wahishi, Said Ali al-Shihri, Qasim Yahya Mahdi al-Rimi και Anwar Nasser Abdulla Al-Aulaqi. Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 24.3.2011.»


title: Εκτελεστικός κανονισμός (ΕΕ) αριθ. 77/2010 του Συμβουλίου, της 19ης Ιανουαρίου 2010 , για τροποποίηση του κανονισμού (ΕΚ) αριθ. 452/2007 για την επιβολή οριστικού δασμού αντιντάμπινγκ στις εισαγωγές σανίδων σιδερώματος, καταγωγής, μεταξύ άλλων, Λαϊκής Δημοκρατίας της Κίνας

text:
               28.1.2010

               EL

               Επίσημη Εφημερίδα της Ευρωπαϊκής Ένωσης

               L 24/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 77/2010 ΤΟΥ ΣΥΜΒΟΥΛΊΟΥ
   της 19ης Ιανουαρίου 2010
   για τροποποίηση του κανονισμού (ΕΚ) αριθ. 452/2007 για την επιβολή οριστικού δασμού αντιντάμπινγκ στις εισαγωγές σανίδων σιδερώματος, καταγωγής, μεταξύ άλλων, Λαϊκής Δημοκρατίας της Κίνας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), με τον οποίο καταργήθηκε ο κανονισμός (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (2) (εφεξής ο «βασικός κανονισμός»), και ιδίως το άρθρο 11 παράγραφος 4 του κανονισμού (ΕΚ) αριθ. 1225/2009,
   την πρόταση που υπέβαλε η Επιτροπή έπειτα από διαβούλευση με τη συμβουλευτική επιτροπή,
   Εκτιμώντας τα ακόλουθα:
   Α.   ΙΣΧΥΟΝΤΑ ΜΕΤΡΑ

               (1)

               Τα ισχύοντα προς το παρόν μέτρα για τις εισαγωγές σανίδων σιδερώματος καταγωγής, μεταξύ άλλων, Λαϊκής Δημοκρατίας της Κίνας («ΛΔΚ») είναι οριστικοί δασμοί αντιντάμπινγκ που επιβάλλονται από τον κανονισμό (ΕΚ) αριθ. 452/2007 του Συμβουλίου (3). Δυνάμει του ιδίου κανονισμού, επιβλήθηκαν δασμοί αντιντάμπινγκ και στις εισαγωγές σανίδων σιδερώματος καταγωγής Ουκρανίας.

         Β.   ΤΡΕΧΟΥΣΑ ΕΡΕΥΝΑ

   1.   Αίτημα επανεξέτασης

               (2)

               Η επανεξέταση ως προς «νέο εξαγωγέα» ξεκίνησε με βάση την αίτηση που υπέβαλε και τις πληροφορίες που παρέσχε η Greenwood Houseware (Zhuhai) Ltd («ο αιτών» ή «Greenwood Houseware»), εξαγωγέας από τη ΛΔΚ. Ο αιτών ισχυρίστηκε ότι δεν ήταν συνδεδεμένος με κανέναν από τους παραγωγούς-εξαγωγείς στη ΛΔΚ που υπόκεινται στα ισχύοντα μέτρα αντιντάμπινγκ όσον αφορά τις σανίδες σιδερώματος. Επίσης, ισχυρίστηκε ότι δεν είχε εξαγάγει σανίδες σιδερώματος στην Κοινότητα κατά τη διάρκεια της αρχικής περιόδου έρευνας («αρχική ΠΕ», ήτοι η περίοδος από την 1η Ιανουαρίου 2005 έως την 31η Δεκεμβρίου 2005), αλλά ότι ξεκίνησε τις εξαγωγές σανίδων σιδερώματος στην Κοινότητα αργότερα.

         2.   Έναρξη της διαδικασίας επανεξέτασης ως προς «νέο εξαγωγέα»

               (3)

               Η Επιτροπή εξέτασε τα αποδεικτικά στοιχεία που υπέβαλε ο αιτών και έκρινε ότι ήταν επαρκή για να δικαιολογήσουν την έναρξη επανεξέτασης σύμφωνα με το άρθρο 11 παράγραφος 4 του βασικού κανονισμού. Έπειτα από διαβούλευση με τη συμβουλευτική επιτροπή και αφού έδωσε στον ενωσιακό κλάδο παραγωγής την ευκαιρία να υποβάλει παρατηρήσεις, η Επιτροπή, δυνάμει του κανονισμού (ΕΚ) αριθ. 356/2009 (4), κίνησε διαδικασία επανεξέτασης του κανονισμού (ΕΚ) αριθ. 452/2007 όσον αφορά τον αιτούντα και άρχισε την έρευνα.

               (4)

               Δυνάμει του κανονισμού της Επιτροπής για την έναρξη της επανεξέτασης, καταργήθηκε ο δασμός αντιντάμπινγκ 38,1 % που επιβλήθηκε με τον κανονισμό (ΕΚ) αριθ. 452/2007 στις εισαγωγές σανίδων σιδερώματος παραγωγής του αιτούντος. Παράλληλα, δυνάμει του άρθρου 14 παράγραφος 5 του βασικού κανονισμού, οι τελωνειακές αρχές κλήθηκαν να λάβουν τα κατάλληλα μέτρα για την καταγραφή αυτών των εισαγωγών.

         3.   Το υπό εξέταση προϊόν

               (5)

               Το προϊόν που αφορά η παρούσα επανεξέταση είναι το ίδιο με αυτό που αφορούσε η έρευνα η οποία οδήγησε στην επιβολή των μέτρων που ισχύουν στις εισαγωγές σανίδων σιδερώματος καταγωγής, μεταξύ άλλων, ΛΔΚ, ήτοι σανίδες σιδερώματος, με ή χωρίς βάση, με ή χωρίς διακόπτη αναρρόφησης ατμού ή/και θερμαινόμενη επιφάνεια σιδερώματος συμπεριλαμβανομένων των σανίδων σιδερώματος για τα μανίκια και των βασικών μερών αυτών, δηλαδή των ποδιών, της επιφάνειας σιδερώματος και της βάσης απόθεσης του σίδερου, που τώρα υπάγονται στους κωδικούς ΣΟ ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 και ex 8516 90 00 και έχουν χώρα καταγωγής τη ΛΔΚ.

         4.   Ενδιαφερόμενα μέρη

               (6)

               Η Επιτροπή ενημέρωσε επίσημα τον αιτούντα, τον ενωσιακό κλάδο παραγωγής μέσω των εκπροσώπων του και τους εκπροσώπους της χώρας εξαγωγής για την έναρξη της επανεξέτασης. Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να γίνουν δεκτά σε ακρόαση.

               (7)

               Η Επιτροπή έστειλε επίσης έντυπο αίτησης για αναγνώριση καθεστώτος οικονομίας της αγοράς ή για ατομική μεταχείριση (ΚΟΑ/ΑΜ) και ερωτηματολόγιο στον αιτούντα και έλαβε απαντήσεις εντός των προθεσμιών που καθορίστηκαν γι’ αυτόν τον σκοπό.

               (8)

               Η Επιτροπή αναζήτησε και επαλήθευσε όλες τις πληροφορίες που έκρινε απαραίτητες για το σκοπό της ΚΟΑ/ΑΜ και για τον προσδιορισμό του ντάμπινγκ. Πραγματοποιήθηκαν επισκέψεις επαλήθευσης ως εξής:

                           α)

                           Παραγωγός-εξαγωγέας στη ΛΔΚ
                           Greenwood Houseware (Zhuhai) Ltd, Λαϊκή Δημοκρατία της Κίνας

                           β)

                           Επιχειρήσεις συνδεδεμένες με τον παραγωγό-εξαγωγέα
                           Brabantia S&S, Χονγκ Κονγκ
                           Brabantia S&L Belgium NV, Overpelt, Βέλγιο
                           Brabantia Belgium NV, Overpelt, Βέλγιο
                           Brabantia International BV, Valkenswaard, Κάτω Χώρες
                           Brabantia Branding BV, Valkenswaard, Κάτω Χώρες
                           Brabantia Export, Valkenswaard, Κάτω Χώρες
                           Brabantia S&L (UK) Ltd, Bristol, Ηνωμένο Βασίλειο
                           Brabantia UK Limited, Bristol, Ηνωμένο Βασίλειο.

               (9)

               Επειδή ήταν αναγκαίο να καθοριστεί η κανονική αξία όσον αφορά τον παραγωγό-εξαγωγέα στη ΛΔΚ για την περίπτωση μη χορήγησης της ΚΟΑ, πραγματοποιήθηκε επιτόπια επαλήθευση για τον καθορισμό της κανονικής αξίας με βάση στοιχεία από παραγωγό του ενωσιακού κλάδου παραγωγής στις εγκαταστάσεις της ακόλουθης εταιρείας:
               Vale Mill Ltd, Rochdale, Ηνωμένο Βασίλειο

         5.   Περίοδος έρευνας

               (10)

               Η έρευνα για την πρακτική ντάμπινγκ κάλυψε την περίοδο από την 1η Οκτωβρίου 2007 έως τις 31 Μαρτίου 2009 («περίοδος έρευνας» ή «ΠΕ»). Η 18μηνη περίοδος έρευνας επιλέχτηκε προκειμένου να χρησιμοποιηθούν τα στοιχεία επίσης σε μια παράλληλη έρευνα επιστροφής ποσού σχετικής με τον αιτούντα.

         Γ.   ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ

   1.   Ιδιότητα του «νέου εξαγωγέα»

               (11)

               Η έρευνα επιβεβαίωσε ότι ο αιτών δεν είχε εξαγάγει το υπό εξέταση προϊόν κατά την αρχική ΠΕ και ότι είχε αρχίσει να εξάγει στην Ένωση μετά από αυτήν την περίοδο. Κατά τη διάρκεια της αρχικής ΠΕ η συνδεδεμένη εμπορική εταιρεία του αιτούντος εξήγαγε σανίδες σιδερώματος που είχαν αγοραστεί από άλλο κινέζο παραγωγό. Εντούτοις αυτό αποτελούσε απλώς εμπορική δραστηριότητα που δεν παραβίαζε το άρθρο 11 παράγραφος 4 του βασικού κανονισμού.

               (12)

               Επιπλέον, ο αιτών ήταν σε θέση να αποδείξει ότι δεν ήταν συνδεδεμένος με κανέναν από τους εξαγωγείς ή παραγωγούς στην ΛΔΚ που υπόκεινται στα ισχύοντα μέτρα αντιντάμπινγκ τα οποία επιβλήθηκαν στις εισαγωγές σανίδων σιδερώματος καταγωγής ΛΔΚ.

               (13)

               Συνεπώς, επιβεβαιώνεται ότι ο αιτών πρέπει να θεωρηθεί «νέος εξαγωγέας» σύμφωνα με το άρθρο 11 παράγραφος 4 του βασικού κανονισμού.

         2.   Καθεστώς οικονομίας της αγοράς

               (14)

               Σύμφωνα με το άρθρο 2 παράγραφος 7 στοιχείο β) του βασικού κανονισμού, στις περιπτώσεις ερευνών αντιντάμπινγκ που αφορούν εισαγωγές καταγωγής ΛΔΚ, η κανονική αξία καθορίζεται σύμφωνα με το άρθρο 2 παράγραφοι 1 έως 6 του βασικού κανονισμού για τους παραγωγούς-εξαγωγείς που απέδειξαν ότι πληρούν τα κριτήρια που ορίζονται στο άρθρο 2 παράγραφος 7 στοιχείο γ) του βασικού κανονισμού, δηλαδή εάν οι εν λόγω παραγωγοί-εξαγωγείς αποδείξουν ότι επικρατούν συνθήκες οικονομίας της αγοράς όσον αφορά την κατασκευή και την πώληση του ίδιου προϊόντος. Αυτά τα κριτήρια περιγράφονται συνοπτικά κατωτέρω, αποκλειστικά για λόγους αναφοράς:

                           1)

                           οι επιχειρηματικές αποφάσεις και οι αποφάσεις για το κόστος λαμβάνονται σε συνάρτηση με τις συνθήκες της αγοράς, χωρίς σημαντική κρατική παρέμβαση, και το κόστος εκφράζει τις τιμές στην αγορά·

                           2)

                           οι επιχειρήσεις τηρούν σαφή λογιστική καταγραφή, υποκείμενη σε ανεξάρτητο έλεγχο, βάσει των διεθνών λογιστικών προτύπων («ΔΛΠ»), η οποία και πρέπει να ακολουθείται σε κάθε περίπτωση·

                           3)

                           δεν υπάρχουν σημαντικές στρεβλώσεις, κατάλοιπα του προηγούμενου συστήματος το οποίο δεν στηριζόταν στην οικονομία της αγοράς·

                           4)

                           η ασφάλεια δικαίου και η σταθερότητα διασφαλίζονται μέσω νομοθεσίας περί πτωχεύσεων και ιδιοκτησιακού καθεστώτος·

                           5)

                           ο καθορισμός των συναλλαγματικών ισοτιμιών γίνεται σε τιμές αγοράς.

               (15)

               Ο αιτών ζήτησε καθεστώς οικονομίας αγοράς δυνάμει του άρθρου 2 παράγραφος 7 στοιχείο β) του βασικού κανονισμού και κλήθηκε να συμπληρώσει ένα έντυπο της αίτησης για την αναγνώριση ΚΟΑ. Απάντησε στην αίτηση ΚΟΑ εντός της δεδομένης προθεσμίας.

               (16)

               Η Επιτροπή αναζήτησε όλες τις πληροφορίες που κρίθηκαν απαραίτητες και επαλήθευσε επιτόπου όλες τις πληροφορίες που υποβλήθηκαν στο πλαίσιο των αιτήσεων για την αναγνώριση ΚΟΑ στις εγκαταστάσεις της υπό εξέταση επιχείρησης.

               (17)

               Θεωρήθηκε ότι δεν μπορούσε να χορηγηθεί ΚΟΑ στον αιτούντα, με το επιχείρημα ότι δεν πληρούσε το δεύτερο και το τρίτο κριτήριο που καθορίζονται στο άρθρο 2 παράγραφος 7 στοιχείο γ) του βασικού κανονισμού.

               (18)

               Όσον αφορά το κριτήριο 2 διαπιστώθηκε κατά τον επιτόπιο έλεγχο ότι δεν τηρούνταν θεμελιώδεις αρχές των διεθνών λογιστικών προτύπων («ΔΛΠ») και ειδικότερα τα ΔΛΠ 1 είχαν αγνοηθεί, (π.χ. η αρχή των δεδουλευμένων τόκων στα έσοδα και έξοδα, πολιτικές αντιστάθμισης των συναλλαγματικών ισοτιμιών, έλλειψη θεμιτής παρουσίασης συναλλαγών, εσφαλμένη αναφορά βασικών πληροφοριών σχετικών με το φορολογικό καθεστώς που εφαρμόζεται στην επιχείρηση) τόσο στους λογαριασμούς όσο και στον έλεγχό τους, γεγονός που δημιούργησε ερωτήματα σχετικά με την αξιοπιστία των λογαριασμών της εταιρείας. Επομένως, εξήχθη το συμπέρασμα ότι η εταιρεία δεν απέδειξε ότι πληροί το κριτήριο 2.

               (19)

               Όσον αφορά το κριτήριο 3, διαπιστώθηκε επιτόπου ότι η επιχείρηση ωφελούνταν από συγκεκριμένες φορολογικές ρυθμίσεις που είχαν μεταφερθεί από το σύστημα ρυθμισμένης οικονομίας. Πράγματι, με την επιτόπου επαλήθευση διαπιστώθηκε ότι κατά τη διάρκεια της ΠΕ ο αιτών δεν κατέβαλε οποιοδήποτε φόρο εισοδήματος, δεδομένου ότι ήταν ακόμα στα πρώτα δύο κερδοφόρα έτη της ειδικής φορολογικής ρύθμισης που εφαρμόζεται στις ξένες επιχειρήσεις («δύο έτη ελεύθερα, τρία έτη κατά το ήμισυ»), όπου οι επιχειρήσεις απαλλάσσονται του φόρου εισοδήματος κατά τη διάρκεια των πρώτων δύο κερδοφόρων ετών και υπόκεινται στο ήμισυ του ισχύοντος φορολογικού συντελεστή (που είναι 25 %) για τα επόμενα τρία έτη πράγμα που στη συγκεκριμένη περίπτωση συνεπάγεται ότι η επιχείρηση θα επωφελείται έκπτωσης 50 % του ποσοστού φόρου εισοδήματος έως το 2012. Η επιχείρηση απαλλάχτηκε επίσης της πληρωμής ενός συνόλου φόρων συμπεριλαμβανομένου του δημοτικού φόρου συντήρησης, του τέλους προστασίας αναχωμάτων, του τελωνειακού δασμού και του Φ.Π.Α στις αγορές εξοπλισμού. Η έρευνα αποκάλυψε επίσης την ύπαρξη σημαντικών στρεβλώσεων όσον αφορά τα δικαιώματα χρήσης γης που αναλογούν στον αιτούντα, οδηγώντας στο συμπέρασμα ότι τα δικαιώματα χρήσης γης δεν αντιστοιχούν σε όρους οικονομίας της αγοράς. Λαμβανομένων υπόψη όλων των ανωτέρω, συνήχθη το συμπέρασμα ότι η εταιρεία δεν απέδειξε ότι πληροί το κριτήριο 3.

               (20)

               Δόθηκε η ευκαιρία στον αιτούντα και στον ενωσιακό κλάδο παραγωγής να υποβάλουν τις παρατηρήσεις τους σχετικά με τις ανωτέρω διαπιστώσεις. Ο ενωσιακός κλάδος παραγωγής συμφώνησε με τα ανωτέρω συμπεράσματα αλλά επίσης υποστήριξε ότι η Επιτροπή θα έπρεπε να έχει αξιολογήσει τον αντίκτυπο των στρεβλωμένων τιμών χάλυβα στην κινεζική αγορά. Όσον αφορά το κριτήριο 2, ο αιτών υποστήριξε ότι συμμορφώνεται με τα ΔΛΠ και ότι, σε σχέση με το κριτήριο 3, υπέβαλε σχόλια και επεξηγήσεις σχετικά με το φορολογικό καθεστώς του και τα ζητήματα δικαιωμάτων χρήσης γης που τέθηκαν από την Επιτροπή.

               (21)

               Όσον αφορά τα σχόλια του ενωσιακού κλάδου παραγωγής διαπιστώνεται ότι το ζήτημα των στρεβλωμένων τιμών χάλυβα στην κινεζική αγορά δεν ερευνήθηκε λόγω των άλλων σαφών ανεπαρκειών που διαπιστώθηκαν όσον αφορά το ΚΟΑ. Κανένα συμπέρασμα επομένως δεν συνάγεται ως προς αυτό το σημείο.

               (22)

               Η Επιτροπή αναθεώρησε και εξέτασε προσεκτικά τα σχόλια που υποβλήθηκαν από τον αιτούντα. Όσον αφορά το κριτήριο 2 οι παρασχεθείσες εξηγήσεις δεν μετέβαλαν την πραγματική βάση επί της οποίας διαπιστώθηκαν οι λογιστικές ανακολουθίες, ενώ οι επεξηγήσεις αναφορικά με τους εφαρμοσθέντες κανόνες ΔΛΠ κρίθηκαν ανεπαρκείς. Όσον αφορά το κριτήριο 3 και ειδικότερα τις απαλλαγές από το τέλος προστασίας, τους τελωνειακούς δασμούς και τον ΦΠΑ, οι εξηγήσεις και οι πληροφορίες που παρασχέθηκαν από τον αιτούντα έγιναν αποδεκτές. Εντούτοις, άλλες εξηγήσεις και πληροφορίες που παρασχέθηκαν από τον αιτούντα δεν θα μπορούσαν να μεταβάλουν τη διαπίστωση περί σαφών ανεπαρκειών που συνδέονται με το κριτήριο 3, και συγκεκριμένα το ότι η διάθεση γης συνδέεται με επιχειρηματικές εταιρείες, την κατασκευή των δημόσιων δικτύων χωρίς αποζημίωση και την έλλειψη διακύμανσης των τιμών δικαιωμάτων χρήσης γης στο χρόνο. Λαμβάνοντας υπόψη τις υπόλοιπες σαφείς ανεπάρκειες που συνδέονται με το κριτήριο 3, αυτό το κριτήριο εξακολουθεί να μην πληρούται.

               (23)

               Βάσει των ανωτέρω, εξήχθη το συμπέρασμα ότι ο αιτών δεν απέδειξε ότι πληροί το σύνολο των κριτηρίων που ορίζονται στο άρθρο 2 παράγραφος 7 στοιχείο γ) του βασικού κανονισμού και, ως εκ τούτου, δεν είναι δυνατό να του αναγνωριστεί ΚΟΑ.

         3.   Ατομική μεταχείριση

               (24)

               Σύμφωνα με το άρθρο 9 παράγραφος 5 του βασικού κανονισμού, καθορίζεται, ενδεχομένως, ενιαίος δασμός σε εθνική κλίμακα για τις χώρες στις οποίες εφαρμόζεται το άρθρο 2 παράγραφος 7 στοιχείο α), εκτός από τις περιπτώσεις στις οποίες οι εταιρείες είναι σε θέση να αποδείξουν ότι πληρούν όλα τα κριτήρια του άρθρου 9 παράγραφος 5 του βασικού κανονισμού και μπορούν, ως εκ τούτου, να επιτύχουν ατομική μεταχείριση.

               (25)

               Η Greenwood Houseware ζήτησε ατομική μεταχείριση στην περίπτωση που δεν θα της χορηγείτο ΚΟΑ.

               (26)

               Από τις διαθέσιμες πληροφορίες προκύπτει ότι η εταιρεία πληρούσε τις προϋποθέσεις που καθορίζονται στο άρθρο 9 παράγραφος 5 του βασικού κανονισμού. Κατά συνέπεια, εξήχθη το συμπέρασμα ότι ο αιτών μπορούσε να λάβει ΑΜ.

         4.   Κανονική Αξία

   4.1.   Ανάλογη χώρα

               (27)

               Σύμφωνα με το άρθρο 2 παράγραφος 7 στοιχείο α) του βασικού κανονισμού, στην περίπτωση εισαγωγών από χώρες χωρίς οικονομία της αγοράς και, στο βαθμό που δεν μπορεί να χορηγηθεί ΚΟΑ, για τις χώρες που προσδιορίζονται στο άρθρο 2 παράγραφος 7 στοιχείο β) του βασικού κανονισμού, η κανονική αξία πρέπει να καθορίζεται με βάση την τιμή ή την κατασκευασμένη αξία σε ανάλογη χώρα.

               (28)

               Στην ανακοίνωση για την έναρξη της διαδικασίας, η Επιτροπή είχε εκφράσει την πρόθεσή της να χρησιμοποιήσει την Τουρκία ως κατάλληλη ανάλογη χώρα για τον καθορισμό της κανονικής αξίας όσον αφορά τη ΛΔΚ και είχε καλέσει τα ενδιαφερόμενα μέρη να διατυπώσουν τις παρατηρήσεις τους σχετικά. Η Τουρκία είχε ήδη χρησιμοποιηθεί ως ανάλογη χώρα στην αρχική έρευνα.

               (29)

               Κανένα σχόλιο δεν λήφθηκε για την επιλογή της Τουρκίας ως ανάλογης χώρας για τον καθορισμό της κανονικής αξίας.

               (30)

               Η Επιτροπή ζήτησε τη συνεργασία παραγωγών στη Τουρκία. Οι επιστολές και τα σχετικά ερωτηματολόγια εστάλησαν σε τρεις επιχειρήσεις στην Τουρκία. Καμία από αυτές τις επιχειρήσεις δεν συνεργάστηκε στο πλαίσιο της έρευνας ούτε υπέβαλε οποιεσδήποτε σχετικές πληροφορίες. Η Επιτροπή ήρθε εκ νέου σε επαφή με όλους τους γνωστούς παραγωγούς στην Τουρκία αλλά, εντούτοις, καμία απάντηση δεν λήφθηκε. Ο ενωσιακός κλάδος παραγωγής και ο αιτών ενημερώθηκαν για την προαναφερθείσα κατάσταση και τους ζητήθηκε να υποβάλουν οποιαδήποτε σχετικά σχόλια όσον αφορά τις μεθόδους που χρησιμοποιούνται για την επιλογή τρίτης χώρας με οικονομία της αγοράς. Δεν υποβλήθηκαν παρατηρήσεις.

               (31)

               Με βάση τα ανωτέρω, θεωρήθηκε ενδεδειγμένο, σύμφωνα με το άρθρο 2 παράγραφος 7 στοιχείο α) του βασικού κανονισμού, να ερωτηθεί ο ενωσιακός κλάδος παραγωγής εάν προτίθεται να συνεργαστεί προκειμένου να καταστεί δυνατό στην Επιτροπή να λάβει τις απαραίτητες πληροφορίες για να προσδιορίσει την κανονική αξία.

               (32)

               Οι επιστολές και τα σχετικά ερωτηματολόγια εστάλησαν στους παραγωγούς του ενωσιακού κλάδου παραγωγής προκειμένου να ληφθούν οι απαραίτητες πληροφορίες για να προσδιοριστεί η κανονική αξία και η Greenwood Houseware εκλήθη να προβεί σε σχολιασμό επ’ αυτού.

               (33)

               Κανένα σχόλιο ως προς τη χρησιμοποίηση των πληροφοριών που λήφθηκαν από τον ενωσιακό κλάδο παραγωγής για τον προσδιορισμό της κανονικής αξίας δεν παραλήφθηκε από την Greenwood Houseware.

               (34)

               Ένας ευρωπαίος παραγωγός υπέβαλε όλες τις απαραίτητες πληροφορίες σε εύθετο χρόνο για τον προσδιορισμό της κανονικής αξίας και συμφώνησε να συνεργαστεί στην έρευνα. Κατόπιν τούτου, αποφασίστηκε να καθοριστεί η κανονική αξία με βάση τα στοιχεία αυτά.

         4.2.   Προσδιορισμός της κανονικής αξίας

               (35)

               Μετά την επιλογή της χρησιμοποίησης των στοιχείων του ενωσιακού κλάδου παραγωγής, η κανονική αξία υπολογίστηκε βάσει των πληροφοριών που επαληθεύθηκαν στις εγκαταστάσεις του συνεργαζόμενου ενωσιακού παραγωγού, Vale Mill Ltd.

               (36)

               Διαπιστώθηκε ότι οι εγχώριες πωλήσεις του ενωσιακού παραγωγού για το ίδιο προϊόν ήταν αντιπροσωπευτικές σε σύγκριση με τις εξαγωγές του υπό εξέταση προϊόντος στην Ένωση από τον παραγωγό-εξαγωγέα στη ΛΔΚ.

               (37)

               Σύμφωνα με το άρθρο 2 παράγραφος 7 στοιχείο α) του βασικού κανονισμού, η κανονική αξία για τη ΛΔΚ καθορίστηκε βάσει των επαληθευμένων πληροφοριών που ελήφθησαν από τον μοναδικό συνεργαζόμενο ενωσιακό παραγωγό, δηλαδή βάσει των πράγματι καταβληθεισών ή καταβλητέων τιμών στην αγορά της Ένωσης για συγκρίσιμους τύπους προϊόντων, όπου αυτές διαπιστώθηκε ότι εφαρμόζονται στη συνήθη εμπορική διαδικασία, ή βάσει κατασκευασμένων τιμών, στις περιπτώσεις κατά τις οποίες δεν διαπιστώθηκε καμία εγχώρια πώληση συγκρίσιμων τύπων προϊόντων κατά τη συνήθη εμπορική διαδικασία, δηλαδή βάσει του κόστους της κατασκευής σανίδων σιδερώματος που κατασκευάστηκαν από τον ενωσιακό παραγωγό συν ένα λογικό ποσό για κόστος διάθεσης προς πώληση, γενικά και διοικητικά έξοδα και το περιθώριο κέρδους. Το χρησιμοποιούμενο περιθώριο κέρδους συμφωνεί με αυτό που χρησιμοποιήθηκε στην αρχική έρευνα.

         5.   Τιμή εξαγωγής

               (38)

               Ο αιτών πραγματοποίησε όλες τις πωλήσεις προς εξαγωγή στην Ένωση μέσω συνδεδεμένων εταιρειών εμπορίας και μεσολάβησης εγκατεστημένων τόσο εκτός της Ένωσης (μια επιχείρηση καταχωρισμένη στο Χονγκ Κονγκ) όσο και εντός της Ένωσης (25 επιχειρήσεις καταχωρισμένες σε διάφορα κράτη μέλη της Ένωσης).

               (39)

               Καθώς όλες οι εξαγωγικές πωλήσεις στην Ένωση πραγματοποιήθηκαν μέσω συνδεδεμένων εμπορικών εταιρειών, η τιμή εξαγωγής υπολογίστηκε με βάση τις τιμές του προϊόντος που πωλήθηκε για εξαγωγή από τις συνδεδεμένες εμπορικές εταιρείες στον πρώτο ανεξάρτητο αγοραστή, σύμφωνα με το άρθρο 2 παράγραφος 9 του βασικού κανονισμού.

               (40)

               Η Greenwood Houseware χρησιμοποίησε μεγάλο αριθμό συνδεδεμένων εταιρειών για πωλήσεις στον πρώτο ανεξάρτητο αγοραστή στην Ένωση. Το υπό εξέταση προϊόν αρχικά τέθηκε σε ελεύθερη κυκλοφορία στην Ένωση από μια επιχείρηση συνδεδεμένη με την αιτούσα επιχείρηση και στη συνέχεια πωλήθηκε σε διαφορετικές συνδεδεμένες εταιρείες που εκτέλεσαν τις εμπορικές και άλλες δραστηριότητες για τον αιτούντα σε διάφορα κράτη μέλη της Ένωσης. Ο αιτών ζήτησε να περιοριστούν οι υπολογισμοί της πρακτικής ντάμπινγκ στις συναλλαγές που αναφέρονται στους τρεις κύριους συνδεδεμένους εταίρους του, που πωλούν στις Κάτω Χώρες, το Ηνωμένο Βασίλειο και το Βέλγιο, που αντιπροσώπευαν ένα μείζον ποσοστό των πωλήσεων του στην Ένωση. Δεδομένου του υψηλού συνολικού αριθμού των συνδεδεμένων εταίρων πωλήσεων και των χρονικών περιορισμών για την ολοκλήρωση της έρευνας κρίθηκε ενδεδειγμένο να βασιστούν τα συμπεράσματα για την πρακτική ντάμπινγκ στις προαναφερθείσες κύριες αγορές του αιτούντα στην Ένωση. Η Επιτροπή έλεγξε το σύνολο των πωλήσεων προς εξαγωγή από την ΛΔΚ μέσω του Χονγκ Κονγκ και μέχρι το σημείο όπου το υπό εξέταση προϊόν εισήχθη στην ελεύθερη κυκλοφορία στην Ένωση και μεταπωλήθηκε στις διάφορες εμπορικές επιχειρήσεις του. Μόνο σε αυτό το σημείο ήταν που η Επιτροπή περιόρισε την αξιολόγηση της πρακτικής ντάμπινγκ στις τρεις κύριες προαναφερθείσες αγορές.

               (41)

               Ως εκ τούτου, και σύμφωνα με το άρθρο 2 παράγραφος 9 του βασικού κανονισμού, οι τιμές εξαγωγής κατασκευάστηκαν με βάση τις τιμές στις οποίες το εισαγόμενο προϊόν μεταπωλήθηκε για πρώτη φορά σε ανεξάρτητους πελάτες στις Κάτω Χώρες, το Ηνωμένο Βασίλειο και το Βέλγιο. Χρειάστηκε να γίνει αφαίρεση όλου του κόστους που επιβάρυνε τις εταιρείες εισαγωγής μεταξύ της εισαγωγής και της μεταπώλησης, συμπεριλαμβανομένων των εξόδων πώλησης και των γενικών και διοικητικών εξόδων, κατά τη διάρκεια της ΠΕ. Αυτές οι δαπάνες ελέγχθηκαν επιτόπου στις αντίστοιχες επιχειρήσεις.

               (42)

               Τα περιθώρια κέρδους που καλύπτουν τις ενέργειες του αιτούντα αναφορικά με το υπό εξέταση προϊόν κατά τη διάρκεια της ΠΕ έπρεπε επίσης να αφαιρεθούν. Όσον αφορά το περιθώριο κέρδους, το πραγματικό κέρδος των συνδεδεμένων εμπόρων δεν ήταν δυνατόν να χρησιμοποιηθεί λόγω του ότι η σχέση μεταξύ του παραγωγού-εξαγωγέα και των συνδεδεμένων εμπόρων καθιστά αυτά τα επίπεδα κέρδους μη αξιόπιστα. Επιπλέον, η επιχείρηση εξήγησε επιτόπου ότι δεν λογίζονται κανονικά ως ποσοστά κερδοφορίας κατά τον τρόπο που απαιτείται από την έρευνα. Ο αιτών πρότεινε, επομένως, να χρησιμοποιήσει η Επιτροπή το κανονικό επίπεδο κέρδους που χρησιμοποιήθηκε στην προηγούμενη έρευνα. Ελλείψει άλλων αριθμητικών στοιχείων όπως εξηγείται ανωτέρω, αποφασίστηκε να χρησιμοποιηθεί το ποσοστό που καθορίστηκε στην αρχική έρευνα.

         6.   Σύγκριση

               (43)

               Σύμφωνα με το άρθρο 2 παράγραφοι 11 και 12 του βασικού κανονισμού, το περιθώριο ντάμπινγκ για την Greenwood Houseware καθορίστηκε με βάση τη σύγκριση, ανά τύπο προϊόντος, μεταξύ της μέσης σταθμισμένης κανονικής αξίας και της μέσης σταθμισμένης τιμής εξαγωγής, οι οποίες καθορίστηκαν σύμφωνα με τις προαναφερόμενες μεθόδους.

               (44)

               Η σύγκριση πραγματοποιήθηκε σε επίπεδο εκ του εργοστασίου και στο ίδιο στάδιο εμπορίας.

               (45)

               Προκειμένου να εξασφαλιστεί δίκαιη σύγκριση μεταξύ της κανονικής αξίας και της τιμής εξαγωγής, πραγματοποιήθηκαν οι δέουσες προσαρμογές για να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Πραγματοποιήθηκαν προσαρμογές για να ληφθούν υπόψη οι διαφορές στους έμμεσους φόρους στο κόστος μεταφοράς και ασφάλισης, στο κόστος διεκπεραίωσης, στο κόστος φόρτωσης και τα παρεπόμενα έξοδα, στο κόστος συσκευασίας, στο κόστος πίστωσης, στο κόστος εγγύησης και στις προμήθειες, όπου κρίθηκε απαραίτητο και αιτιολογημένο.

         7.   Περιθώριο ντάμπινγκ

               (46)

               Η σύγκριση έδειξε την ύπαρξη ντάμπινγκ. Αυτό το περιθώριο ντάμπινγκ, εκφρασμένο ως ποσοστό της καθαρής τιμής, ελεύθερο στα σύνορα της Ευρωπαϊκής Ένωσης, πριν από την καταβολή του δασμού, είναι 22,7 %.

         Δ.   ΑΝΑΔΡΟΜΙΚΗ ΕΙΣΠΡΑΞΗ ΤΟΥ ΔΑΣΜΟΥ ΑΝΤΙΝΤΑΜΠΙΝΓΚ

               (47)

               Με βάση τα ανωτέρω συμπεράσματα, ο δασμός αντιντάμπινγκ που εφαρμόζεται στον αιτούντα εισπράττεται αναδρομικά επί των εισαγωγών του υπό εξέταση προϊόντος που υπόκειντο σε καταγραφή δυνάμει του άρθρου 3 του κανονισμού (ΕΚ) αριθ. 356/2009.

         Ε.   ΚΟΙΝΟΠΟΙΗΣΗ

               (48)

               Όλα τα ενδιαφερόμενα μέρη ενημερώθηκαν σχετικά με τα ουσιώδη πραγματικά περιστατικά και τις παρατηρήσεις βάσει των οποίων η Επιτροπή είχε την πρόθεση να επιβάλει στις εισαγωγές σανίδων σιδερώματος από τον αιτούντα τροποποιημένο οριστικό δασμό αντιντάμπινγκ και να εισπράξει αυτόν τον δασμό αναδρομικά επί των εισαγωγών που έχουν υποβληθεί σε καταγραφή.

               (49)

               Σε όλα τα ενδιαφερόμενα μέρη δόθηκε η ευκαιρία να υποβάλουν τις παρατηρήσεις τους. Τα σχόλιά τους εξετάστηκαν και λήφθηκαν υπόψη όπου ήταν ενδεδειγμένο, αλλά δεν ήταν τέτοιας φύσης ώστε να τροποποιηθούν τα συμπεράσματα.

               (50)

               Η παρούσα επανεξέταση δεν επηρεάζει την ημερομηνία λήξης των μέτρων που επιβάλλονται με τον κανονισμό (ΕΚ) αριθ. 452/2007 του Συμβουλίου, σύμφωνα με το άρθρο 11 παράγραφος 2 του βασικού κανονισμού,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο πίνακας του άρθρου 1 παράγραφος 2 του κανονισμού (ΕΚ) αριθ. 452/2007 τροποποιείται με την ακόλουθη προσθήκη:

                  «Χώρα

                  Κατασκευαστής

                  Ποσοστό δασμού
                  %

                  Πρόσθετος κωδικός Τaric

                  ΛΔ Κ

                  Greenwood Houseware (Zhuhai) Ltd

                  22,7 (5)

                  A953

   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιανουαρίου 2010.

            Για το Συμβούλιο

            Η Πρόεδρος

         E. SALGADO

      (1)  ΕΕ L 343 της 22.12.2009, σ. 51.

      (2)  ΕΕ L 56 της 6.3.1996, σ. 1.

      (3)  ΕΕ L 109 της 26.4.2007, σ. 12.

      (4)  ΕΕ L 109 της 30.4.2009, σ. 6.

      (5)  Ο δασμός που επιβάλλεται βάσει του παρόντος κανονισμού εισπράττεται αναδρομικά για τις εισαγωγές του υπό εξέταση προϊόντος που έχουν καταγραφεί σύμφωνα με το άρθρο 3 του κανονισμού (ΕΚ) αριθ. 356/2009 της Επιτροπής (). Οι τελωνειακές αρχές καλούνται να παύσουν την καταγραφή των εισαγωγών του υπό εξέταση προϊόντος καταγωγής Λαϊκής Δημοκρατίας της Κίνας και παραγωγής της εταιρείας Greenwood Houseware (Zhuhai) Ltd.

      (6)  ΕΕ L 109 της 30.4.2009, σ. 6.»


title: Εκτελεστικός κανονισμός (ΕΕ) αριθ. 577/2014 του Συμβουλίου, της 28ης Μαΐου 2014 , για την εφαρμογή του κανονισμού (ΕΕ) αριθ. 269/2014 του Συμβουλίου σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

text:
               29.5.2014

               EL

               Επίσημη Εφημερίδα της Ευρωπαϊκής Ένωσης

               L 160/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 577/2014 ΤΟΥ ΣΥΜΒΟΥΛΊΟΥ
   της 28ης Μαΐου 2014
   για την εφαρμογή του κανονισμού (ΕΕ) αριθ. 269/2014 του Συμβουλίου σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), και ιδίως το άρθρο 14 παράγραφος 1,
   Εκτιμώντας τα ακόλουθα:

               (1)

               Στις 17 Μαρτίου 2014, το Συμβούλιο εξέδωσε τον κανονισμό (ΕΕ) αριθ. 269/2014.

               (2)

               Πρέπει να τροποποιηθούν οι πληροφορίες ταυτοποίησης 17 προσώπων και 2 οντοτήτων που περιλαμβάνονται στον κατάλογο οντοτήτων και φορέων υπό περιοριστικά μέτρα του κανονισμού (EE) αριθ. 269/2014.

               (3)

               Το παράρτημα I του κανονισμού (ΕΕ) αριθ. 269/2014 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΕ) αριθ. 269/2014 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός τίθεται σε ισχύ την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Μαΐου 2014.

            Για το Συμβούλιο

            Ο Πρόεδρος

         Ε. ΒΕΝΙΖΕΛΟΣ

      (1)  ΕΕ L 78 της 17.3.2014, σ. 6.

      ΠΑΡΑΡΤΗΜΑ
      Οι καταχωρίσεις για τα κάτωθι πρόσωπα και οντότητες που περιλαμβάνονται στο παράρτημα I του κανονισμού (ΕΕ) αριθ. 269/2014 αντικαθίστανται ως εξής:
      Πρόσωπα:

                  Ονοματεπώνυμο

                  Πληροφορίες ταυτοποίησης

                  Αιτιολογία

                  Ημερομηνία καταχώρισης

                  Vladimir Andreevich Konstantinov
                  (Владимир Андреевич Константинов)

                  Ημ. γένν.: 19.11.1956
                  Vladimirovca, Slobozia District, Republic of Moldova

                  Ως πρόεδρος του Ανώτατου Συμβουλίου της Κριμαίας, ο Konstantinov διαδραμάτισε σημαντικό ρόλο στις αποφάσεις που ελήφθησαν από το Ανώτατο Συμβούλιο σχετικά με το «δημοψήφισμα» κατά της εδαφικής ακεραιότητας της Ουκρανίας και κάλεσε τους ψηφοφόρους να ψηφίσουν υπέρ της ανεξαρτησίας της Κριμαίας.

                  17.3.2014

                  Pyotr Anatolyevich Zima
                  (Пётр Анатольевич Зима)

                  Ημ. γένν.: 29.3.1965

                  Ο Zima διορίστηκε νέος επικεφαλής της Υπηρεσίας Ασφαλείας της Κριμαίας (SBU) στις 3 Μαρτίου 2014 από τον «πρωθυπουργό» Aksyonov και αποδέχτηκε τον διορισμό αυτό. Έχει παράσχει σημαντικές πληροφορίες στη Ρωσική Υπηρεσία Πληροφοριών (SVR), συμπεριλαμβανομένης μιας βάσης δεδομένων. Στις πληροφορίες αυτές περιέχονται στοιχεία για ακτιβιστές του κινήματος Euro-Maidan και υπερασπιστές των δικαιωμάτων του ανθρώπου στην Κριμαία. Διαδραμάτισε σημαντικό ρόλο στην παρεμπόδιση των προσπαθειών των ουκρανικών αρχών να διατηρήσουν τον έλεγχο του εδάφους της Κριμαίας.
                  Στις 11 Μαρτίου 2014, πρώην αξιωματικοί της SBU της Κριμαίας διακήρυξαν τη συγκρότηση ανεξάρτητης Υπηρεσίας Ασφαλείας της Κριμαίας.

                  17.3.2014

                  Yuriy Gennadyevich Zherebtsov
                  (Юрий Геннадьевич Жеребцов)

                  Ημ. γένν.: 19.11.1965

                  Σύμβουλος του Προέδρου του Κοινοβουλίου (Verkhovna Rada) της Κριμαίας, πρωτοστάτησε στη διοργάνωση του «δημοψηφίσματος» της 16ης Μαρτίου 2014 κατά της εδαφικής ακεραιότητας της Ουκρανίας.

                  17.3.2014

                  Anatoliy Alekseevich Sidorov
                  (Анатолий Алексеевич Сидоров)

                  Ημ. γένν.: 2.7.1958

                  Διοικητής της Δυτικής Στρατιωτικής Περιοχής της Ρωσίας, μονάδες της οποίας έχουν αναπτυχθεί στην Κριμαία. Είναι υπεύθυνος εν μέρει για τη ρωσική στρατιωτική παρουσία στην Κριμαία, η οποία υπονομεύει την κυριαρχία της Ουκρανίας, και βοήθησε τις αρχές της Κριμαίας να εμποδίσουν την πραγματοποίηση λαϊκών διαδηλώσεων κατά των ενεργειών για τη διεξαγωγή «δημοψηφίσματος» και την ενσωμάτωση στη Ρωσία.

                  17.3.2014

                  Aleksandr Viktorovich Galkin
                  (Александр Викторович Галкин)

                  Ημ. γένν.: 22.3.1958

                  Διοικητής της Νότιας Στρατιωτικής Περιοχής («SMD») της Ρωσίας. Δυνάμεις της SMD έχουν αναπτυχθεί στην Κριμαία. Είναι υπεύθυνος εν μέρει για τη ρωσική στρατιωτική παρουσία στην Κριμαία, η οποία υπονομεύει την κυριαρχία της Ουκρανίας, και βοήθησε τις αρχές της Κριμαίας να εμποδίσουν την πραγματοποίηση λαϊκών διαδηλώσεων κατά των ενεργειών για τη διεξαγωγή «δημοψηφίσματος» και την ενσωμάτωση στη Ρωσία.
                  Ο στόλος του Εύξεινου Πόντου υπάγεται στον έλεγχο του Galkin. Οι περισσότερες μετακινήσεις στρατευμάτων προς την Κριμαία έγιναν από την Νότια Στρατιωτική Περιοχή.

                  17.3.2014

                  Mikhail Grigoryevich Malyshev
                  (Михаил Григорьевич Малышев)

                  Ημ. γένν.: 10.10.1955

                  Πρόεδρος της Εκλογικής Επιτροπής της Κριμαίας.
                  Υπεύθυνος για τον χειρισμό του «δημοψηφίσματος» στην Κριμαία. Υπεύθυνος δυνάμει του ρωσικού συστήματος για την υπογραφή των αποτελεσμάτων του «δημοψηφίσματος».

                  21.3.2014

                  Valery Kirillovich Medvedev
                  (Валерий Кириллович Медведев)

                  Ημ. γένν.: 21.8.1946
                  Ρωσία

                  Υπεύθυνος για τον χειρισμό του δημοψηφίσματος στην Κριμαία. Υπεύθυνος δυνάμει του ρωσικού συστήματος για την υπογραφή των αποτελεσμάτων του «δημοψηφίσματος».

                  21.3.2014

                  Lt. Gen. Igor Nikolaevich Turchenyuk
                  (Игорь Николаевич Турченюк)

                  Ημ. γένν.: 5.12.1959
                  Kirghizia/Osh

                  De facto διοικητής των ρωσικών στρατευμάτων που αναπτύχθηκαν στην Κριμαία (τα οποία η Ρωσία συνεχίζει να αποκαλεί επισήμως «τοπικές πολιτοφυλακές αυτοάμυνας»).

                  21.3.2014

                  Elena Borisovna Mizulina
                  (Елена Борисовна Мизулина)

                  Ημ. γένν.: 9.12.1954
                  Buly, Kostroma Oblast

                  Ιθύνων νους και συνεισηγήτρια των πρόσφατων νομοθετικών προτάσεων στη Ρωσία που επιτρέπουν σε περιοχές άλλων χωρών να προσχωρήσουν στη Ρωσία χωρίς την προηγούμενη έγκριση των κεντρικών αρχών τους.

                  21.3.2014

                  Valeriy Dmitrievich Bolotov
                  (Валерий Дмитриевич Болотов)

                  Ημ. γένν.: 13.2.1970
                  Stachanov, Lugansk Oblast, Ukrainian SSR

                  Εκ των ηγετών της αυτονομιστικής ομάδας «Νοτιοανατολικός Στρατός», η οποία κατέλαβε το κτίριο της Υπηρεσίας Ασφαλείας στην περιφέρεια του Lugansk. Απόστρατος αξιωματικός. Πριν από την κατάληψη του κτιρίου, ο ίδιος και συνεργοί του προμηθεύτηκαν όπλα που φαίνεται ότι τους παρασχέθηκαν παρανόμως από τη Ρωσία και από τοπικές εγκληματικές ομάδες.

                  29.4.2014

                  Andriy Yevgenevich Purgin
                  (Андрей Евгеньевич Пургин)

                  Ημ. γένν.: 26.1.1972

                  Αρχηγός της «Δημοκρατίας του Donetsk», με ενεργό συμμετοχή και διοργανωτικό ρόλο σε αυτονομιστικές ενέργειες, συντονιστής των ενεργειών των «ρώσων τουριστών» στο Donetsk. Συνιδρυτής της «Πρωτοβουλίας Πολιτών του Donbass για την Ευρασιατική Ένωση».

                  29.4.2014

                  Sergey Gennadevich Tsyplakov
                  (Сергей Геннадьевич Цыплаков)

                  Ημ. γένν.: 1.5.1983
                  Donetsk, Ukrainian SSR

                  Εκ των ηγετών της ιδεολογικά ριζοσπαστικής οργάνωσης «Λαϊκή Πολιτοφυλακή του Donbas». Συμμετείχε ενεργά στην κατάληψη κρατικών κτιρίων στην περιφέρεια του Donetsk.

                  29.4.2014

                  Igor Vsevolodovich Girkin a.k.a. Igor Strelkov
                  (Игорь Всеволодович Гиркин)

                  Ημ. γένν.: 17.12.1970
                  Αρ. διαβατηρίου 4506460961

                  Αξιωματούχος της Κεντρικής Διεύθυνσης Πληροφοριών του Γενικού Επιτελείου των Ενόπλων Δυνάμεων της Ρωσικής Ομοσπονδίας (GRU), σύμφωνα με εξακριβωμένες πληροφορίες. Συμμετείχε σε επεισόδια στο Sloviansk. Βοηθός του Sergey Aksionov, αυτοανακηρυχθέντος πρωθυπουργού της Κριμαίας για θέματα ασφαλείας.

                  29.4.2014

                  Viacheslav Ponomariov
                  Vyacheslav Vladimirovich Ponomariov
                  (Вячеслав Владимирович Пономарёв)

                  Ημ. γένν.: 2.5.1965
                  Sloviansk

                  Αυτοανακηρυχθείς δήμαρχος του Slοviansk. Κάλεσε τον πρόεδρο Πούτιν να στείλει ρωσικά στρατεύματα για να προστατεύσουν την πόλη και αργότερα ζήτησε την παροχή όπλων. Οι άντρες του εμπλέκονται σε απαγωγές (συνέλαβαν την Ουκρανή ρεπόρτερ Irma Krat και τον Simon Ostrovsky, ρεπόρτερ του Vice News, τους οποίους απελευθέρωσαν στη συνέχεια· επίσης αιχμαλώτισαν στρατιωτικούς παρατηρητές που ήταν παρόντες δυνάμει του εγγράφου της Βιέννης του ΟΑΣΕ).

                  12.5.2014

                  Igor Mykolaiovych Bezler
                  Igor Nikolaevich Bezler
                  (Игорь Николаевич Безлер)

                  Ημ. γένν.: 30.12.1965
                  Simferopol

                  Ένας από τους ηγέτες της αυτοανακηρυχθείσας πολιτοφυλακής της Horlivka. Κατέλαβε το κτίριο του γραφείου της Υπηρεσίας Ασφαλείας της Ουκρανίας στην περιφέρεια του Donetsk και στη συνέχεια το περιφερειακό γραφείο του Υπουργείου Εσωτερικών στην πόλη Horlivka. Συνδέεται με τον Igor Girkin, υπό τις διαταγές του οποίου ενεπλάκη στον φόνο του Volodymyr Rybak, μέλους του δημοτικού συμβουλίου της Horlivka, σύμφωνα με την SBU.

                  12.5.2014

                  Oleg Tsariov
                  Oleg Anatolevich Tsariov
                  (Олег Анатолійович Царьов)
                  (Олег Анатольевич Царёв)

                  Ημ. γένν.: 2.6.1970
                  Dnipropetrovsk

                  Μέλος του Κοινοβουλίου. Ζήτησε δημόσια τη δημιουργία της Ομοσπονδιακής Δημοκρατίας της Νοβορωσίας, που αποτελείται από νοτιοανατολικές περιοχές της Ουκρανίας.

                  12.5.2014

                  Roman Lyagin
                  (Роман Лягин)

                  Ημ. γένν.: 30.5.1980
                  Donetsk

                  Επικεφαλής της Κεντρικής Επιτροπής των Εκλογών της «Λαϊκής Δημοκρατίας του Donetsk». Έλαβε ενεργό μέρος στη διοργάνωση του δημοψηφίσματος της 11ης Μαΐου για την αυτοδιάθεση της «Λαϊκής Δημοκρατίας του Donetsk».

                  12.5.2014

            Οντότητες:

                  Ονοματεπώνυμο

                  Πληροφορίες ταυτοποίησης

                  Αιτιολογία

                  Ημερομηνία καταχώρισης

                  PJSC Chernomorneftegaz
                  a.k.a Chornomornaftogaz

                  Prospekt Kirova/per. Sovarkomovskji 52/1 Simferopol, Crimea

                  Στις 17 Μαρτίου 2014, το «Κοινοβούλιο της Κριμαίας» εξέδωσε ψήφισμα με το οποίο κηρύσσει την απαλλοτρίωση περιουσιακών στοιχείων που ανήκουν στην επιχείρηση Chernomorneftegaz εξ ονόματος της «Δημοκρατίας της Κριμαίας». Συνεπώς η επιχείρηση ουσιαστικά δημεύθηκε από τις «αρχές» της Κριμαίας.

                  12.5.2014

                  Feodosia
                  a.k.a Feodossyskoje Predprijatije po obespetscheniju nefteproduktami

                  98107, Crimea, Feodosiya, Geologicheskaya str.2
                  Εταιρεία μεταφοράς ακαθάριστου πετρελαίου και πετρελαιοειδών

                  Στις 17 Μαρτίου 2014, το «Κοινοβούλιο της Κριμαίας» εξέδωσε ψήφισμα με το οποίο κηρύσσει την απαλλοτρίωση περιουσιακών στοιχείων που ανήκουν στην επιχείρηση Feodosia εξ ονόματος της «Δημοκρατίας της Κριμαίας». Συνεπώς η επιχείρηση ουσιαστικά δημεύθηκε από τις «αρχές» της Κριμαίας.

                  12.5.2014


title: Εκτελεστικός κανονισμός (ΕΕ) 2016/32 της Επιτροπής, της 14ης Ιανουαρίου 2016, για την επέκταση του οριστικού δασμού αντιντάμπινγκ που επιβλήθηκε με τον εκτελεστικό κανονισμό (ΕΕ) 2015/82 στις εισαγωγές κιτρικού οξέος καταγωγής Λαϊκής Δημοκρατίας της Κίνας στις εισαγωγές κιτρικού οξέος προέλευσης Μαλαισίας, είτε δηλώνεται ως καταγωγής Μαλαισίας είτε όχι

text:
               15.1.2016

               EL

               Επίσημη Εφημερίδα της Ευρωπαϊκής Ένωσης

               L 10/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/32 ΤΗΣ ΕΠΙΤΡΟΠΉΣ
   της 14ης Ιανουαρίου 2016
   για την επέκταση του οριστικού δασμού αντιντάμπινγκ που επιβλήθηκε με τον εκτελεστικό κανονισμό (ΕΕ) 2015/82 στις εισαγωγές κιτρικού οξέος καταγωγής Λαϊκής Δημοκρατίας της Κίνας στις εισαγωγές κιτρικού οξέος προέλευσης Μαλαισίας, είτε δηλώνεται ως καταγωγής Μαλαισίας είτε όχι
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 13,
   Εκτιμώντας τα ακόλουθα:
   1.   ΔΙΑΔΙΚΑΣΙΑ

   1.1.   Ισχύοντα μέτρα

               (1)

               Το Συμβούλιο, κατόπιν έρευνας αντιντάμπινγκ («η αρχική έρευνα»), επέβαλε οριστικό δασμό αντιντάμπινγκ στις εισαγωγές κιτρικού οξέος καταγωγής Λαϊκής Δημοκρατίας της Κίνας («ΛΔΚ») με τον κανονισμό (ΕΚ) αριθ. 1193/2008 (2). Τα μέτρα αυτά έλαβαν τη μορφή κατ' αξίαν δασμού, μεταξύ 6,6 % και 42,7 % («τα αρχικά μέτρα»).

               (2)

               Η Ευρωπαϊκή Επιτροπή («η Επιτροπή»), με την απόφαση 2008/899/ΕΚ (3), αποδέχτηκε τις αναλήψεις υποχρεώσεων ως προς τις τιμές που προσέφεραν επτά κινέζοι παραγωγοί-εξαγωγείς ή ομάδα παραγωγών-εξαγωγέων από κοινού με το εμπορικό επιμελητήριο της Κίνας που εκπροσωπεί τους εισαγωγείς και εξαγωγείς μετάλλων, ορυκτών και χημικών προϊόντων.

               (3)

               Στη συνέχεια, η Επιτροπή, με την απόφαση 2012/501/ΕΕ (4), ανακάλεσε την αποδοχή της ανάληψης υποχρεώσεων που προτάθηκε από έναν παραγωγό-εξαγωγέα, ήτοι την εταιρεία Laiwu Taihe Biochemistry Co. Ltd. («Laiwu»).

               (4)

               Με τον εκτελεστικό κανονισμό (ΕΕ) 2015/82 (5), η Επιτροπή, μετά από επανεξέταση ενόψει της λήξης ισχύος των μέτρων και μερική ενδιάμεση επανεξέταση («προηγούμενες έρευνες»), σύμφωνα με το άρθρο 11 παράγραφος 2 και το άρθρο 11 παράγραφος 3 του βασικού κανονισμού αντίστοιχα, διατήρησε τα οριστικά μέτρα και τροποποίησε το επίπεδό τους. Οι οριστικοί δασμοί αντιντάμπινγκ που ισχύουν για τις εισαγωγές κιτρικού οξέος καταγωγής ΛΔΚ κυμαίνονται μεταξύ 15,3 % και 42,7 % («τα ισχύοντα μέτρα»).

         1.2.   Υπό εξέταση προϊόν και προϊόν που αποτελεί αντικείμενο της έρευνας

               (5)

               Το υπό εξέταση προϊόν είναι, όπως ορίζεται στην αρχική έρευνα, το κιτρικό οξύ (συμπεριλαμβανομένου του διένυδρου κιτρικού νατρίου), καταγωγής ΛΔΚ, που υπάγεται επί του παρόντος στους κωδικούς ΣΟ 2918 14 00 και ex 2918 15 00 («το υπό εξέταση προϊόν»).

               (6)

               Το προϊόν που αποτελεί αντικείμενο της έρευνας είναι το ίδιο με εκείνο που αναφέρεται στην προηγούμενη αιτιολογική σκέψη, αλλά αποστέλλεται από τη Μαλαισία, είτε δηλώνεται ως καταγωγής Μαλαισίας είτε όχι, και υπάγεται επί του παρόντος στους ίδιους κωδικούς ΣΟ με το υπό εξέταση προϊόν («το προϊόν που αποτελεί αντικείμενο της έρευνας»). Οι κωδικοί TARIC για το προϊόν που αποτελεί αντικείμενο της έρευνας είναι οι 2918140010 και 2918150011.

               (7)

               Η έρευνα έδειξε ότι το κιτρικό οξύ που εξάγεται από τη ΛΔΚ στην Ένωση και το κιτρικό οξύ που αποστέλλεται από τη Μαλαισία στην Ένωση έχουν τα ίδια βασικά φυσικά και τεχνικά χαρακτηριστικά και τις ίδιες χρήσεις και, επομένως, πρέπει να θεωρούνται ομοειδή προϊόντα, κατά την έννοια του άρθρου 1 παράγραφος 4 του βασικού κανονισμού.

         1.3.   Λόγοι έναρξης της διαδικασίας

               (8)

               Η Επιτροπή είχε στη διάθεσή της επαρκή εκ πρώτης όψεως αποδεικτικά στοιχεία ότι τα ισχύοντα μέτρα καταστρατηγούνται με τις εισαγωγές του προϊόντος που αποτελεί αντικείμενο της έρευνας από τη Μαλαισία.

               (9)

               Από τις πληροφορίες που έχει στη διάθεσή της η Επιτροπή προέκυψε ότι σημειώθηκε σημαντική μεταβολή του τρόπου διεξαγωγής των εμπορικών συναλλαγών που αφορούν τις εξαγωγές από τη Λαϊκή Δημοκρατία της Κίνας και τη Μαλαισία προς την Ένωση μετά την επιβολή των μέτρων στο υπό εξέταση προϊόν, όπως περιγράφεται στις αιτιολογικές σκέψεις 1 έως 4 παραπάνω, για την οποία δεν υφίσταται ικανός αποχρών λόγος ή οικονομική αιτιολόγηση πλην της επιβολής του δασμού.

               (10)

               Επιπλέον, η Επιτροπή είχε στη διάθεσή της επαρκή εκ πρώτης όψεως αποδεικτικά στοιχεία ότι οι επανορθωτικές συνέπειες των ισχυόντων μέτρων υπονομεύονται τόσο ως προς τις ποσότητες όσο και ως προς τις τιμές.

               (11)

               Τέλος, η Επιτροπή είχε επαρκή εκ πρώτης όψεως αποδεικτικά στοιχεία ότι οι τιμές του προϊόντος που αποτελεί αντικείμενο της έρευνας είναι αντικείμενο ντάμπινγκ σε σχέση με την κανονική αξία που είχε καθοριστεί προηγουμένως για το υπό εξέταση προϊόν.

         1.4.   Αυτεπάγγελτη έναρξη της διαδικασίας

               (12)

               Αφού κατέληξε στο συμπέρασμα, κατόπιν ενημέρωσης των κρατών μελών, ότι υπήρχαν επαρκή εκ πρώτης όψεως αποδεικτικά στοιχεία για την έναρξη έρευνας, η Επιτροπή, την 1η Μαΐου 2015, κίνησε, με δική της πρωτοβουλία, μια έρευνα με τον εκτελεστικό κανονισμό (ΕΕ) 2015/706 της Επιτροπής (6) («ο κανονισμός για την έναρξη της έρευνας»), σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού. Η Επιτροπή, με τον κανονισμό για την έναρξη της έρευνας, ζήτησε επίσης από τις τελωνειακές αρχές να καταγράφουν τις εισαγωγές κιτρικού οξέος προέλευσης Μαλαισίας.

         1.5.   Έρευνα

               (13)

               Η Επιτροπή ενημέρωσε επίσημα τις αρχές της ΛΔΚ, τη Μαλαισία, τους γνωστούς παραγωγούς-εξαγωγείς αυτών των χωρών, τους ενωσιακούς εισαγωγείς που ήταν γνωστό ότι ενδιαφέρονταν για το θέμα, καθώς και τον κλάδο παραγωγής της Ένωσης σχετικά με την έναρξη της έρευνας. Η αποστολή της Μαλαισίας στην Ευρωπαϊκή Ένωση παρείχε στοιχεία επικοινωνίας των παραγωγών-εξαγωγέων της Μαλαισίας. Έντυπα απαλλαγής απεστάλησαν προς τους εν λόγω παραγωγούς-εξαγωγείς στη Μαλαισία. Επίσης, απεστάλησαν ερωτηματολόγια σε γνωστούς παραγωγούς-εξαγωγείς στη ΛΔΚ και σε μη συνδεδεμένους εισαγωγείς στην Ένωση.

               (14)

               Δόθηκε η δυνατότητα στα ενδιαφερόμενα μέρη να γνωστοποιήσουν γραπτώς τις απόψεις τους, καθώς και να ζητήσουν ακρόαση από την Επιτροπή και/ή από τον σύμβουλο ακροάσεων εντός της προθεσμίας που καθορίζεται στον κανονισμό για την έναρξη της έρευνας. Όλα τα μέρη ενημερώθηκαν για το γεγονός ότι η άρνηση συνεργασίας μπορεί να οδηγήσει στην εφαρμογή του άρθρου 18 του βασικού κανονισμού και στη συναγωγή συμπερασμάτων με βάση τα διαθέσιμα πραγματικά στοιχεία.

               (15)

               Μία εταιρεία της Μαλαισίας ισχυρίστηκε ότι δεν αποτελούσε παραγωγό αλλά απλώς χρήστη κιτρικού οξέος και, ως εκ τούτου, δεν ζήτησε να απαλλαγεί. Η εν λόγω εταιρεία ενημερώθηκε ότι, αν έχει συνδεδεμένες εταιρείες παραγωγής στη Μαλαισία, αυτές καλούνται επίσης να υποβάλουν έντυπο απαλλαγής. Η Επιτροπή δεν έλαβε κανένα έντυπο απαλλαγής από κανέναν παραγωγό-εξαγωγέα της Μαλαισίας. Έξι παραγωγοί-εξαγωγείς στη ΛΔΚ και τέσσερις μη συνδεδεμένοι εισαγωγείς στην Ένωση απάντησαν στο ερωτηματολόγιο.

         1.6.   Περίοδος αναφοράς και περίοδος έρευνας

               (16)

               Η περίοδος έρευνας καλύπτει την περίοδο από την 1η Ιανουαρίου 2011 έως τις 31 Μαρτίου 2015. Για την περίοδο έρευνας συγκεντρώθηκαν στοιχεία προκειμένου να εξεταστεί, μεταξύ άλλων, η κατά τους ισχυρισμούς μεταβολή του τρόπου διεξαγωγής των εμπορικών συναλλαγών. Πιο αναλυτικά στοιχεία συγκεντρώθηκαν για την περίοδο αναφοράς από την 1η Ιανουαρίου 2014 έως τις 31 Μαρτίου 2015 προκειμένου να εξεταστεί η πιθανή υπονόμευση των επανορθωτικών συνεπειών των ισχυόντων μέτρων ως προς τις τιμές και/ή τις ποσότητες, καθώς και η πιθανή ύπαρξη πρακτικής ντάμπινγκ.

         2.   ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ

   2.1.   Γενικές παρατηρήσεις

               (17)

               Σύμφωνα με το άρθρο 13 παράγραφος 1 του βασικού κανονισμού, για να αξιολογηθεί αν υπήρξε καταστρατήγηση, αναλύθηκαν διαδοχικά τα εξής: αν μεταβλήθηκε ο τρόπος διεξαγωγής των εμπορικών συναλλαγών μεταξύ της ΛΔΚ, της Μαλαισίας και της Ένωσης· αν η μεταβολή αυτή απέρρεε από πρακτική, διαδικασία ή εργασία για την οποία δεν υπήρχε ικανός αποχρών λόγος ή άλλη οικονομική δικαιολογία πλην της επιβολής του δασμού· αν υπήρχαν αποδεικτικά στοιχεία για ζημία ή στοιχεία από τα οποία να προκύπτει ότι τα επανορθωτικά αποτελέσματα του δασμού υπονομεύονταν όσον αφορά τις τιμές και/ή τις ποσότητες του προϊόντος που αποτελεί αντικείμενο της έρευνας· και αν υπήρχαν αποδεικτικά στοιχεία ότι ασκείται πρακτική ντάμπινγκ σε σχέση με τις κανονικές αξίες που είχαν καθοριστεί στην αρχική έρευνα, κατ' εφαρμογή των διατάξεων του άρθρου 2 του βασικού κανονισμού όπου απαιτείται.

         2.2.   Βαθμός συνεργασίας και καθορισμός του όγκου συναλλαγών

      Μαλαισία

               (18)

               Κανένας από τους εξαγωγείς που είναι εγκατεστημένοι στη Μαλαισία δεν συνεργάστηκε στην παρούσα έρευνα. Λόγω της έλλειψης συνεργασίας, τα συμπεράσματα σχετικά με τις εξαγωγές κιτρικού οξέος από τη Μαλαισία στην Ένωση καθορίστηκαν με βάση τα διαθέσιμα πραγματικά στοιχεία, σύμφωνα με το άρθρο 18 παράγραφος 1 του βασικού κανονισμού. Στην περίπτωση αυτή, χρησιμοποιήθηκαν τα στοιχεία Comext για τον προσδιορισμό του συνολικού όγκου εισαγωγών από τη Μαλαισία στην Ένωση.

      ΛΔΚ

               (19)

               Έξι παραγωγοί/εξαγωγείς στη ΛΔΚ, που υπόκειντο επίσης σε αναλήψεις υποχρεώσεων, απάντησαν στο ερωτηματολόγιο. Οι εξαγωγές των συνεργαζόμενων εταιρειών κάλυπταν το 54 % του συνόλου των κινεζικών εξαγωγών προς την Ένωση και περίπου το 69 % των κινεζικών εξαγωγών προς τη Μαλαισία κατά τη διάρκεια της περιόδου αναφοράς.

               (20)

               Λόγω της έλλειψης συνεργασίας από τη Μαλαισία και της μερικής μόνο συνεργασίας από τη ΛΔΚ, χρησιμοποιήθηκαν τα στοιχεία Comext για τον προσδιορισμό του συνολικού όγκου εξαγωγών από τη ΛΔΚ στην Ένωση. Τα στοιχεία αυτά διασταυρώθηκαν με εθνικά στατιστικά στοιχεία της Κίνας. Εθνικά στατιστικά στοιχεία της Κίνας χρησιμοποιήθηκαν και για τον καθορισμό του συνολικού όγκου εξαγωγών από τη ΛΔΚ στη Μαλαισία.

               (21)

               Τα στατιστικά στοιχεία διασταυρώθηκαν με τα στοιχεία που υπέβαλαν οι έξι συνεργασθέντες παραγωγοί-εξαγωγείς. Από τα στοιχεία που υποβλήθηκαν από τις συνεργασθείσες εταιρείες προέκυψαν παρόμοιες τάσεις με τις τάσεις που καθορίστηκαν με βάση την Comext, αφενός, και τις εθνικές στατιστικές της Κίνας, αφετέρου.

         2.3.   Αλλαγή του τρόπου διεξαγωγής των εμπορικών συναλλαγών

      Εισαγωγές κιτρικού οξέος στην Ένωση

               (22)

               Κατά την περίοδο της έρευνας, οι εισαγωγές του υπό εξέταση προϊόντος από τη ΛΔΚ στην Ένωση αυξήθηκαν αρχικά από το 2011 έως το 2012 κατά 14 %. Στη συνέχεια, το 2013 μειώθηκαν κάτω από το επίπεδο του 2011 κι έπειτα αυξήθηκαν εκ νέου το 2014 μέχρι το τέλος της περιόδου αναφοράς. Συνολικά, σημειώθηκε αύξηση κατά 5 % κατά την περίοδο της έρευνας, και συγκεκριμένα από 201 345 τόνους το 2011 σε 210 516 τόνους κατά την περίοδο αναφοράς.

               (23)

               Αυτό πρέπει να εκτιμηθεί σε σχέση με την κατά περισσότερο από οκτώ φορές σχετική αύξηση των εισαγωγών από τη Μαλαισία κατά την ίδια περίοδο, δηλαδή από 792 τόνους το 2011 σε 6 837 τόνους κατά την περίοδο αναφοράς. Η συνολική αύξηση του όγκου των εισαγωγών από τη Μαλαισία από το 2011 έως το τέλος της περιόδου αναφοράς αντιστοιχούσε σε πάνω από 6 000 τόνους.

               (24)

               Στον πίνακα 1 παρουσιάζονται οι ποσότητες των εισαγωγών κιτρικού οξέος από τη ΛΔΚ (7) και τη Μαλαισία στην Ένωση από την 1η Ιανουαρίου 2011 έως το τέλος της περιόδου αναφοράς.

                  Πίνακας 1

                  Όγκος των εισαγωγών από τη Λαϊκή Δημοκρατία της Κίνας και τη Μαλαισία στην Ένωση

                           2011

                           2012

                           2013

                           2014

                           ΠΑ (8)

                           Κίνα (σε τόνους)

                           201 345

                           230 454

                           193 383

                           205 791

                           210 516

                              Δείκτης

                              100

                              114

                              96

                              102

                              105

                           Μαλαισία (σε τόνους)

                           792

                           1 972

                           4 403

                           6 559

                           6 837

                              Δείκτης

                              100

                              249

                              556

                              828

                              863

      Εξαγωγές από τη ΛΔΚ στη Μαλαισία

               (25)

               Ομοίως, όπως φαίνεται στον πίνακα 2 κατωτέρω, σημειώθηκε σημαντική αύξηση των εξαγωγών κιτρικού οξέος από τη ΛΔΚ στη Μαλαισία κατά τη διάρκεια της περιόδου έρευνας, δηλαδή από 7 990 τόνους το 2011 σε 13 763 τόνους κατά την περίοδο αναφοράς, που αντιπροσωπεύει αύξηση άνω του 70 %. Η αύξηση αυτή αντιστοιχούσε περίπου σε 6 000 τόνους και, επομένως, αντιστοιχούσε σχεδόν ακριβώς στην αύξηση του όγκου των εισαγωγών από τη Μαλαισία στην Ένωση, όπως φαίνεται στον πίνακα 1. Αυτή η αυξητική τάση παρατηρήθηκε επίσης όσον αφορά τους έξι συνεργασθέντες κινέζους παραγωγούς-εξαγωγείς.

                  Πίνακας 2

                  Όγκος των εισαγωγών από τη ΛΔΚ στη Μαλαισία

                           2011

                           2012

                           2013

                           2014

                           ΠΑ

                           Συνολικές εξαγωγές στη Μαλαισία σε ποσότητα (σε τόνους)

                           7 990

                           7 333

                           11 693

                           15 172

                           13 763

                           Συνολικές εξαγωγές στη Μαλαισία

                              Δείκτης

                              100

                              92

                              146

                              190

                              172

                           Εξαγωγές στη Μαλαισία από συνεργασθέντες κινέζους παραγωγούς-εξαγωγείς

                              Δείκτης

                              100

                              123

                              209

                              197

                              216

                              Πηγή: Goodwill China Business Information Ltd, απαντήσεις στο ερωτηματολόγιο.

      Συμπέρασμα σχετικά με τη μεταβολή του τρόπου διεξαγωγής των εμπορικών συναλλαγών

               (26)

               Η αύξηση του όγκου των εξαγωγών από τη Μαλαισία στην Ένωση και των εξαγωγών από τη ΛΔΚ στη Μαλαισία πραγματοποιήθηκε μετά την επιβολή των αρχικών μέτρων. Αυτό συνιστά μεταβολή του τρόπου διεξαγωγής των εμπορικών συναλλαγών μεταξύ της ΛΔΚ και της Μαλαισίας, αφενός, και της Μαλαισίας και της Ένωσης, αφετέρου.

               (27)

               Μολονότι επισημαίνεται ότι, σε απόλυτους όρους, ο όγκος των εισαγωγών από τη Μαλαισία στην Ένωση ήταν σχετικά χαμηλός κατά την ΠΕ, η τάση είναι έντονα ανοδική.

         2.4.   Φύση της πρακτικής καταστρατήγησης

               (28)

               Το άρθρο 13 παράγραφος 1 του βασικού κανονισμού ορίζει ότι η μεταβολή του τρόπου διεξαγωγής των εμπορικών συναλλαγών πρέπει να απορρέει από μια πρακτική, διαδικασία ή εργασία για την οποία δεν υφίσταται ικανός αποχρών λόγος ή άλλη οικονομική δικαιολογία πλην της επιβολής του δασμού. Η πρακτική, η διαδικασία ή η εργασία συμπεριλαμβάνουν, μεταξύ άλλων, την αποστολή που υπόκειται σε μέτρα μέσω τρίτων χωρών του προϊόντος.

      Όγκος παραγωγής στη Μαλαισία

               (29)

               Ελλείψει συνεργασίας εκ μέρους των εταιρειών στη Μαλαισία, δεν μπόρεσαν να αντληθούν πληροφορίες για τα πιθανά επίπεδα της πραγματικής παραγωγής του προϊόντος που αποτελεί αντικείμενο της έρευνας στη Μαλαισία.

      Μεταφορτώσεις

               (30)

               Κατά την έναρξη της παρούσας έρευνας, η Επιτροπή διέθετε αποδείξεις ότι ορισμένοι κινέζοι παραγωγοί-εξαγωγείς είχαν επιχειρηματικές επαφές με εισαγωγείς στην Ένωση που υποδείκνυαν τη δυνατότητα αποφυγής των δασμών μέσω μεταφόρτωσης. Επιπλέον, όπως αναφέρεται στην αιτιολογική σκέψη 29 ανωτέρω, δεν υπήρχαν αποδεικτικά στοιχεία σχετικά με την ύπαρξη πραγματικής παραγωγής στη Μαλαισία και καμία από τις εταιρείες στη Μαλαισία δεν συνεργάστηκε. Επιπλέον, όπως καθορίζεται στις αιτιολογικές σκέψεις 22 έως 26 ανωτέρω, υπήρχε σαφής μεταβολή του τρόπου διεξαγωγής των εμπορικών συναλλαγών, όπως φαίνεται από την ταυτόχρονη αύξηση των εξαγωγών από τη ΛΔΚ στη Μαλαισία και των εισαγωγών από τη Μαλαισία στην Ένωση, σε σχεδόν ίσες ποσότητες.

               (31)

               Επομένως, συνάγεται το συμπέρασμα ότι το κιτρικό οξύ καταγωγής Κίνας μεταφορτώνεται στην Ένωση μέσω της Μαλαισίας.

         2.5.   Μη ικανός αποχρών λόγος ή οικονομική αιτιολογία πλην της επιβολής του δασμού αντιντάμπινγκ

               (32)

               Από την έρευνα δεν προέκυψε ικανός αποχρών λόγος ή οικονομική δικαιολογία για τη μεταφόρτωση πλην της αποφυγής των μέτρων που ισχύουν για το υπό εξέταση προϊόν. Δεν βρέθηκαν στοιχεία, πλην του δασμού, που θα μπορούσαν να θεωρηθούν αντιστάθμιση του κόστους μεταφόρτωσης, ιδίως όσον αφορά τη μεταφορά και επαναφόρτωση κιτρικού οξέος καταγωγής ΛΔΚ μέσω Μαλαισίας.

         2.6.   Υπονόμευση των επανορθωτικών συνεπειών του δασμού αντιντάμπινγκ

               (33)

               Για να εκτιμηθεί αν το εισαγόμενο κιτρικό οξύ είχε υπονομεύσει, ως προς τις ποσότητες και τις τιμές, τις επανορθωτικές συνέπειες των ισχυόντων μέτρων, χρησιμοποιήθηκαν τα στοιχεία της Comext ως τα καλύτερα διαθέσιμα στοιχεία όσον αφορά τις ποσότητες και τις τιμές των εισαγωγών από τη Μαλαισία. Οι τιμές που καθορίστηκαν με τον τρόπο αυτό συγκρίθηκαν με το επίπεδο εξάλειψης της ζημίας που είχε οριστεί για τους παραγωγούς της Ένωσης κατά τις προηγούμενες έρευνες (9).

               (34)

               Μολονότι επισημαίνεται ότι, σε απόλυτους όρους, ο όγκος των εισαγωγών από τη Μαλαισία στην Ένωση ήταν σχετικά χαμηλός κατά την ΠΕ, η τάση τους είναι έντονα ανοδική. Επίσης, η απότομη αύξηση των εισαγωγών από τη Μαλαισία στην Ένωση από 792 τόνους το 2011 σε 6 837 τόνους την ΠΑ θεωρήθηκε σημαντική από πλευράς όγκου.

               (35)

               Η σύγκριση έγινε μεταξύ του επιπέδου εξάλειψης της ζημίας, όπως καθορίζεται στις προηγούμενες έρευνες, και της μέσης τιμής εξαγωγής που καθορίστηκε με βάση τα στοιχεία Comext στην παρούσα έρευνα για τη Μαλαισία, προσαρμοσμένης ώστε να ληφθούν υπόψη τα έξοδα μετά την εισαγωγή. Δεδομένης της έλλειψης επαρκούς συνεργασίας, τα έξοδα μετά την εισαγωγή καθορίστηκαν επίσης με βάση τα στοιχεία των προηγούμενων ερευνών. Από τη σύγκριση προέκυψε σημαντική υποτιμολόγηση ύψους 30-40 % για τη Μαλαισία. Επομένως, εξήχθη το συμπέρασμα ότι οι επανορθωτικές συνέπειες των ισχυόντων μέτρων υπονομεύονται όσον αφορά τόσο τις ποσότητες όσο και τις τιμές.

         2.7.   Αποδεικτικά στοιχεία για την ύπαρξη πρακτικής ντάμπινγκ

               (36)

               Τέλος, σύμφωνα με το άρθρο 13 παράγραφος 1 του βασικού κανονισμού, εξετάστηκε κατά πόσον υπάρχουν αποδεικτικά στοιχεία ότι ασκείται πρακτική ντάμπινγκ σε σχέση με την κανονική αξία που προσδιορίστηκε στις προηγούμενες έρευνες.

               (37)

               Στις προηγούμενες έρευνες, η κανονική αξία για την ΛΔΚ προσδιορίστηκε βάσει των τιμών που ισχύουν στον Καναδά, ο οποίος στις συγκεκριμένες περιπτώσεις θεωρήθηκε κατάλληλη ανάλογη χώρα με οικονομία της αγοράς.

               (38)

               Οι τιμές εξαγωγής από τη Μαλαισία στην Ένωση βασίστηκαν στα διαθέσιμα πραγματικά στοιχεία, δηλαδή στη μέση τιμή των εξαγωγών κιτρικού οξέος κατά την περίοδο αναφοράς, όπως αυτή προκύπτει από την Comext και προσαρμόστηκε όπως περιγράφεται παρακάτω.

               (39)

               Για τη δίκαιη σύγκριση της κανονικής αξίας με την τιμή εξαγωγής, ελήφθησαν δεόντως υπόψη, υπό μορφή προσαρμογών, οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Κατά συνέπεια, έγιναν προσαρμογές για τις διαφορές στα έξοδα μεταφοράς και ασφάλισης. Ελλείψει συνεργασίας εκ μέρους των παραγωγών στη Μαλαισία, οι προσαρμογές έπρεπε να γίνουν με βάση τα διαθέσιμα πραγματικά στοιχεία, δηλαδή με βάση κατάλογο τιμών που εκδόθηκε από ανεξάρτητο πάροχο ποσοστών διεθνών ναύλων (10) κατά την περίοδο αναφοράς για τη μεταφορά και την ασφάλιση μεταξύ ενός συγκεκριμένου λιμένα στη Μαλαισία και ενός συγκεκριμένου λιμένα στην Ένωση με όρους παράδοσης CIF, και υπολογίστηκε σε 65-75 ευρώ/μετρικό τόνο.

               (40)

               Σύμφωνα με το άρθρο 2 παράγραφοι 11 και 12 του βασικού κανονισμού, το περιθώριο ντάμπινγκ υπολογίστηκε με βάση τη σύγκριση της σταθμισμένης μέσης κανονικής αξίας, όπως καθορίστηκε στις προηγούμενες έρευνες, και της αντίστοιχης σταθμισμένης μέσης τιμής εξαγωγής από τη Μαλαισία στην Ένωση, όπως καθορίστηκε στις αιτιολογικές σκέψεις 38 και 39 παραπάνω, κατά την περίοδο αναφοράς, εκφραζόμενη σε ποσοστό της τιμής CIF στα σύνορα της Ένωσης πριν από την καταβολή του δασμού. Από τη σύγκριση προέκυψε η ύπαρξη πρακτικής ντάμπινγκ ύψους 50-60 %.

         3.   ΜΕΤΡΑ

               (41)

               Με βάση τα ανωτέρω, η Επιτροπή κατέληξε στο συμπέρασμα ότι, σύμφωνα με το άρθρο 13 παράγραφος 1 του βασικού κανονισμού, ο οριστικός δασμός αντιντάμπινγκ που επιβλήθηκε στις εισαγωγές κιτρικού οξέος καταγωγής ΛΔΚ καταστρατηγούνταν με τη μεταφόρτωση μέσω της Μαλαισίας.

               (42)

               Συνεπώς, σύμφωνα με την πρώτη περίοδο του άρθρου 13 παράγραφος 1 του βασικού κανονισμού, τα ισχύοντα μέτρα για τις εισαγωγές του υπό εξέταση προϊόντος θα πρέπει να επεκταθούν στις εισαγωγές του προϊόντος που αποτελεί αντικείμενο της έρευνας, δηλαδή του ίδιου προϊόντος που αποστέλλεται όμως από τη Μαλαισία, είτε δηλώνεται ως καταγωγής Μαλαισίας είτε όχι.

               (43)

               Τα μέτρα που θα πρέπει να επεκταθούν είναι τα μέτρα που καθορίζονται στο άρθρο 1 παράγραφος 2 του εκτελεστικού κανονισμού (ΕΕ) 2015/82 της Επιτροπής για «όλες τις άλλες εταιρείες» και τα οποία συνίστανται επί του παρόντος σε οριστικό δασμό αντιντάμπινγκ ύψους 42,7 % που εφαρμόζεται στην καθαρή τιμή «ελεύθερο στα σύνορα» της Ένωσης, πριν από την καταβολή του δασμού.

               (44)

               Σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, τα οποία προβλέπουν ότι κάθε επέκταση μέτρων θα πρέπει να εφαρμόζεται στις εισαγωγές που καταγράφονται κατά την είσοδό τους στην Ένωση σύμφωνα με τον κανονισμό για την έναρξη της έρευνας, θα πρέπει να εισπράττονται δασμοί για τις καταγεγραμμένες εισαγωγές κιτρικού οξέος προέλευσης Μαλαισίας.

         4.   ΑΙΤΗΣΕΙΣ ΑΠΑΛΛΑΓΗΣ

               (45)

               Όπως αναφέρθηκε στην αιτιολογική σκέψη 15, κανένας από τους παραγωγούς της οικείας χώρας δεν αναγγέλθηκε μετά την έναρξη της έρευνας. Κατά συνέπεια, δεν υποβλήθηκαν αιτήσεις για απαλλαγή από την ενδεχόμενη επέκταση των μέτρων, σύμφωνα με το άρθρο 13 παράγραφος 4 του βασικού κανονισμού.

         5.   ΝΕΟΙ ΕΞΑΓΩΓΕΙΣ

               (46)

               Με την επιφύλαξη του άρθρου 11 παράγραφος 3 του βασικού κανονισμού, οι άλλοι παραγωγοί στη Μαλαισία που δεν αναγγέλθηκαν στην παρούσα διαδικασία και δεν εξήγαγαν στην Ένωση το προϊόν που αποτελεί αντικείμενο της έρευνας κατά την ΠΑ και που επιθυμούν να υποβάλουν αίτηση για απαλλαγή από τον επεκτεινόμενο δασμό αντιντάμπινγκ, σύμφωνα με το άρθρο 11 παράγραφος 4 και το άρθρο 13 παράγραφος 4 του βασικού κανονισμού, θα πρέπει να συμπληρώσουν ερωτηματολόγιο, για να μπορέσει να αποφασίσει η Επιτροπή αν δικαιολογείται η χορήγηση απαλλαγής. Η απαλλαγή αυτή μπορεί να χορηγηθεί ύστερα από αξιολόγηση της κατάστασης της αγοράς, της παραγωγικής ικανότητας και της χρησιμοποίησης αυτής, των προμηθειών και των πωλήσεων, της πιθανότητας συνέχισης της άσκησης πρακτικών για τις οποίες δεν υφίσταται ικανός αποχρών λόγος ή άλλη οικονομική αιτιολόγηση και των αποδεικτικών στοιχείων για την άσκηση πρακτικής ντάμπινγκ. Η Επιτροπή θα πραγματοποιήσει κανονικά και επιτόπια επίσκεψη επαλήθευσης. Η αίτηση θα πρέπει να αποσταλεί στην Επιτροπή με όλα τα σχετικά στοιχεία, ιδίως τις μεταβολές των δραστηριοτήτων της εταιρείας που έχουν σχέση με την παραγωγή και τις πωλήσεις.

               (47)

               Αν κριθεί ότι δικαιολογείται η χορήγηση απαλλαγής, η Επιτροπή, κατόπιν διαβουλεύσεων με τη συμβουλευτική επιτροπή, θα προτείνει ανάλογη τροποποίηση των επεκτεινόμενων μέτρων. Ως εκ τούτου, κάθε χορηγούμενη απαλλαγή θα αποτελέσει αντικείμενο παρακολούθησης προκειμένου να διασφαλιστεί η συμμόρφωση.

         6.   ΚΟΙΝΟΠΟΙΗΣΗ

   Όλα τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων έχουν συναχθεί τα ανωτέρω συμπεράσματα και τους ζητήθηκε να υποβάλουν παρατηρήσεις. Δεν υποβλήθηκαν παρατηρήσεις.

               (48)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΚ) αριθ. 1225/2009,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Ο οριστικός δασμός αντιντάμπινγκ που ισχύει για «όλες τις άλλες εταιρείες», ο οποίος επιβάλλεται βάσει του άρθρου 1 παράγραφος 2 του κανονισμού (ΕΕ) αριθ. 1193/2008 στις εισαγωγές κιτρικού οξέος καταγωγής Λαϊκής Δημοκρατίας της Κίνας, επεκτείνεται στις εισαγωγές κιτρικού οξέος προέλευσης Μαλαισίας, είτε δηλώνεται ως καταγωγής Μαλαισίας είτε όχι, που επί του παρόντος υπάγεται στους κωδικούς ΣΟ 2918 14 00 (κωδικός TARIC 2918140010) και ex 2918 15 00 (κωδικός TARIC 2918150011).
   2.   Ο δασμός που επεκτείνεται σύμφωνα με την παράγραφο 1 του παρόντος άρθρου εισπράττεται για τις εισαγωγές που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι, και που καταγράφονται σύμφωνα με το άρθρο 2 του εκτελεστικού κανονισμού (ΕΕ) 2015/706, το άρθρο 13 παράγραφος 3 και το άρθρο 14 παράγραφος 5 του κανονισμού (ΕΚ) αριθ. 1225/2009.
   3.   Αν δεν ορίζεται διαφορετικά, εφαρμόζονται οι ισχύουσες διατάξεις για τους τελωνειακούς δασμούς.
   Άρθρο 2
   1.   Οι αιτήσεις απαλλαγής από τον δασμό που επεκτείνεται βάσει του άρθρου 1 υποβάλλονται γραπτώς σε μία από τις επίσημες γλώσσες της Ευρωπαϊκής Ένωσης και πρέπει να υπογράφονται από εξουσιοδοτημένο πρόσωπο που αντιπροσωπεύει τον φορέα ο οποίος ζητά την απαλλαγή. Η αίτηση πρέπει να αποστέλλεται στην ακόλουθη διεύθυνση:

               European Commission

               Directorate-General for Trade

               Directorate H

               Office: CHAR 04/039

               1040 Bruxelles/Brussel

               BELGIQUE/BELGIË

         2.   Σύμφωνα με το άρθρο 13 παράγραφος 4 του κανονισμού (ΕΚ) αριθ. 1225/2009, η Επιτροπή μπορεί να λάβει απόφαση που να επιτρέπει να απαλλάσσονται από τον δασμό που επεκτείνεται δυνάμει του άρθρου 1 οι εισαγωγές από εταιρείες οι οποίες δεν καταστρατηγούν τα μέτρα αντιντάμπινγκ που επιβλήθηκαν με τον κανονισμό (ΕΕ) αριθ. 791/2011.
   Άρθρο 3
   Οι τελωνειακές αρχές καλούνται να διακόψουν την καταγραφή των εισαγωγών που επιβλήθηκε με το άρθρο 2 του κανονισμού (ΕΕ) 2015/706.
   Άρθρο 4
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιανουαρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 22.12.2009, σ. 51.

      (2)  Κανονισμός (ΕΚ) αριθ. 1193/2008 του Συμβουλίου, της 1ης Δεκεμβρίου 2008, για την επιβολή οριστικού δασμού αντιντάμπινγκ και την οριστική είσπραξη προσωρινού δασμού που επιβλήθηκε στις εισαγωγές κιτρικού οξέος καταγωγής Λαϊκής Δημοκρατίας της Κίνας (ΕΕ L 323 της 3.12.2008, σ. 1).

      (3)  Απόφαση της Επιτροπής 2008/899/ΕΚ, της 2ας Δεκεμβρίου 2008, για την αποδοχή της ανάληψης υποχρέωσης που προτάθηκε στο πλαίσιο της διαδικασίας αντιντάμπινγκ όσον αφορά τις εισαγωγές κιτρικού οξέος καταγωγής Λαϊκής Δημοκρατίας της Κίνας (ΕΕ L 323 της 3.12.2008, σ. 62).

      (4)  Απόφαση της Επιτροπής 2012/501/ΕΕ, της 7ης Σεπτεμβρίου 2012, σχετικά με την τροποποίηση της απόφασης 2008/899/ΕΚ για την αποδοχή ανάληψης υποχρεώσεων που προτάθηκαν στο πλαίσιο της διαδικασίας αντιντάμπινγκ όσον αφορά τις εισαγωγές κιτρικού οξέος καταγωγής Λαϊκής Δημοκρατίας της Κίνας (ΕΕ L 244 της 8.9.2012, σ. 27).

      (5)  Εκτελεστικός κανονισμός (ΕΕ) 2015/82 της Επιτροπής, της 21ης Ιανουαρίου 2015, για την επιβολή οριστικού δασμού αντιντάμπινγκ στις εισαγωγές κιτρικού οξέος καταγωγής Λαϊκής Δημοκρατίας της Κίνας, μετά από επανεξέταση, ενόψει της λήξης της ισχύος των μέτρων, σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου, και μερικών ενδιάμεσων επανεξετάσεων, σύμφωνα με το άρθρο 11 παράγραφος 3 του κανονισμού (ΕΚ) αριθ. 1225/2009 (ΕΕ L 15 της 22.1.2015, σ. 8).

      (6)  Εκτελεστικός κανονισμός (ΕΕ) 2015/706 της Επιτροπής, της 30ής Απριλίου 2015, για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον εκτελεστικό κανονισμό (ΕΕ) 2015/82 της Επιτροπής στις εισαγωγές κιτρικού οξέος καταγωγής Λαϊκής Δημοκρατίας της Κίνας από εισαγωγές κιτρικού οξέος προέλευσης Μαλαισίας, είτε δηλώνονται ως καταγωγής Μαλαισίας είτε όχι, και για την υπαγωγή των εν λόγω εισαγωγών σε καταγραφή (ΕΕ L 113 της 1.5.2015, σ. 38).

      (7)  Κάποιες περίοδοι αυτής της έρευνας, δηλαδή το 2011, το 2012 και, εν μέρει, η περίοδος αναφοράς, συμπίπτουν με τις περιόδους που δημοσιεύθηκαν στον κανονισμό (ΕΕ) 2015/82 για την επανεξέταση ενόψει της λήξης ισχύος των μέτρων που αναφέρεται στην αιτιολογική σκέψη 4. Οι όγκοι των εισαγωγών για την παρούσα έρευνα επικαιροποιήθηκαν με τα πιο πρόσφατα διαθέσιμα δεδομένα στις στατιστικές Comext· συνεπώς, τα στοιχεία ενδέχεται να μην αντιστοιχούν ακριβώς σε εκείνα που δημοσιεύθηκαν στον κανονισμό (ΕΕ) 2015/82 για την επανεξέταση ενόψει της λήξης ισχύος των μέτρων.

      (8)  Τα δεδομένα κατά την περίοδο αναφοράς προσαρμόστηκαν σε περίοδο δώδεκα μηνών.

      Πηγή: Στατιστικές Comext.

      (9)  Εκτελεστικός κανονισμός (ΕΕ) 2015/82, αιτιολογική σκέψη 167.

      (10)  www.worldfreightrates.com


title: Εκτελεστικός κανονισμός (ΕΕ) αριθ. 1117/2013 της Επιτροπής, της 6ης Νοεμβρίου 2013 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Arancia Rossa di Sicilia (ΠΓΕ)]

text:
               9.11.2013

               EL

               Επίσημη Εφημερίδα της Ευρωπαϊκής Ένωσης

               L 299/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1117/2013 ΤΗΣ ΕΠΙΤΡΟΠΉΣ
   της 6ης Νοεμβρίου 2013
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Arancia Rossa di Sicilia (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 κατάργησε και αντικατέστησε τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2).

               (2)

               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006, η Επιτροπή εξέτασε την αίτηση της Ιταλίας για την έγκριση τροποποίησης των στοιχείων των προδιαγραφών της προστατευόμενης γεωγραφικής ένδειξης «Arancia Rossa di Sicilia», η οποία καταχωρίσθηκε σύμφωνα με τον κανονισμό (ΕΚ) αριθ. 1107/96 της Επιτροπής (3).

               (3)

               Δεδομένου ότι η εν λόγω τροποποίηση δεν είναι ήσσονος σημασίας, η Επιτροπή δημοσίευσε την αίτηση τροποποίησης, κατ’εφαρμογή του άρθρου 6 παράγραφος 2 του κανονισμού (ΕΚ) αριθ. 510/2006, στην Επίσημη Εφημερίδα της Ευρωπαϊκής Ένωσης
                   (4). Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 7 του εν λόγω κανονισμού, η εν λόγω τροποποίηση πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης, σχετικά με την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12 2012, σ. 1.

      (2)  ΕΕ L 93 της 31.3.2006, σ. 12.

      (3)  ΕΕ L 148 της 21.6.1996, σ.1.

      (4)  ΕΕ C 369 της 29.11.2012, σ. 16.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.6.   Φρούτα, λαχανικά και δημητριακά, νωπά ή μεταποιημένα

      ΙΤΑΛΙΑ
      Arancia Rossa di Sicilia (ΠΓΕ)